cyanic-selkie/wikianc huggingface dataset:
നീലക്കുരുവി
പശ്ചിമഘട്ടത്തിലെ നിത്യഹരിത വനങ്ങളിൽ കണ്ടുവരുന്ന മനോഹരമായ ചെറുപക്ഷിയാണ് നീലക്കുരുവി.   അങ്ങാടിക്കുരുവിയുടെ അത്രയും വലിപ്പമുള്ള ഇവയുടെ ശരീരത്തിന്റെ ഏറിയ ഭാഗവും നീലനിറത്തിലാണ്. ആൺപക്ഷിയുടെ തൊണ്ടയും നെഞ്ചും ഓറഞ്ചു നിറമാണ്. പിടയ്ക്ക് കഴുത്തിലെ ഓറഞ്ചു നിറം വളരെക്കുറവായിരിക്കും. ഇവയുടെ ദേഹത്തിന്റെ അടിഭാഗത്തിന് വെള്ളനിറമാണ്. കറുപ്പ് നിറത്തിൽ ചെറിയ കൊക്കാണ് നീലക്കുരുവിക്ക്. കൊക്കിനിടയിൽ കുറ്റിരോമങ്ങൾ കാണാം. മിക്കവാറും ചിലച്ചുകൊണ്ടായിരിക്കാം ഇവയുടെ സഞ്ചാരം. വംശനാശത്തിന്റെ വക്കിൽ നിൽക്കുന്ന ഒരു കാട്ടുപക്ഷിയാണ്.
ഭജന സേയു മാർഗമുനു
ത്യാഗരാജസ്വാമികൾ നാരായണി രാഗത്തിൽ ചിട്ടപ്പെടുത്തിയ ഒരു കൃതിയാണ് ഭജന സേയു മാർഗമുനു. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
ഭജന സേയു മാർഗമുനു ജൂപവേ പരമ ഭാഗവത ഭാഗധേയ സദ് (ഭജന)
അനുപല്ലവി
അജുഡു രുദ്രുദാഖണ്ഡല പവനജ വിജയാദുലു ഗുമിഗൂഡി നീദുചരണ (ഭജന)
ചരണം
സകല വേദ ശാസ്ത്ര പുരാണാദിദീപ ! സകല മന്ത്ര തന്ത്ര രൂപ ! സീതാപ ! സകല ദേവ രിപു സമര പ്രതാപ ! സാധു ത്യാഗരാജനുത ശ്രീരാമ ! നിജ (ഭജന)
കൊളത്തറ
ചെറു‍‍വണ്ണൂര് ഗ്രാമത്തിലെ ഒരൂ സ്ഥലമാണ് കൊളത്തറ. ‌കൊളത്തറയിൽ ഒരു ഓർഫനേജ് ഉണ്ട്.ധാരാളം ചെരുപ്പ് കമ്പനികളുണ്ട്.ഇവിടെ മുല്ലവീട്ടൽ അബ്ദുറഹ്മൈാൻ മെമ്മോറിയൽ വായനശാല സ്ഥിതി ചെയ്യുന്നു.
വിദ്യാലയങ്ങൾ
<mapframe latitude="11.204082" longitude="75.831885" zoom="15" width="400" height="300" align="right" />
സമത്വത്തിനുള്ള അവകാശം
ഇന്ത്യൻ ഭരണഘടനയിലെ 14 മുതൽ 18 വരെയുള്ള വകുപ്പുകളിലായി സമത്വത്തിനുള്ള അവകാശങ്ങൾ വിശദീകരിക്കുന്നുണ്ട്. വിവിധ തരത്തിലെ സാമൂഹിക അസമത്വങ്ങൾ അവസാനിപ്പിച്ച് സമത്വം ഉറപ്പ് വരുത്താൻ ഈ അവകാശങ്ങൾ സഹായിക്കുന്നു.
നിയമത്തിനു മുമ്പിലുള്ള സമത്വവും തുല്യമായ നിയമ സംരക്ഷണവും
ഇന്ത്യൻ ഭരണ ഘടനയുടെ ആർട്ടിക്കിൾ 14 പ്രകാരം ഇന്ത്യൻ പ്രദേശത്തിനകത്ത് ഏവർക്കും നിയമത്തിനു മുമ്പിൽ സമത്വമോ ( Equality before law) തുല്യമായ നിയമ സംരക്ഷണമോ ( Equal protection of laws) നൽകുന്നു. അതായത് സാധരണ നിയമത്തിനു എല്ലാ വിഭാകക്കാരും തുല്യ വിധേയരാണെന്നും യാതൊരു വ്യക്തിക്കും എന്തെങ്കിലും പ്രത്യേകാനുകൂല്യങ്ങൾ നൽകുവാൻ പാടില്ല എന്നും ഈ ആർട്ടിക്കിൾ വ്യവസ്ഥ ചെയ്യുന്നു. നിയമത്താലോ അവയുടെ പ്രയോഗത്താലോ പക്ഷപാതരഹിതമായൊരു സ്ഥിതി വിശേഷം സംജാതമാകുന്നു. പ്രധാന മന്ത്രി മുതൽ സാധാരണ ജീവനക്കാരൻ വരെ ഏതു റാങ്കിലുള്ള ആളായാലും നിയമത്തിനെതിരായി ആര് പ്രവർത്തിച്ചാലും അവർക്ക് ഒരേ ബാദ്ധ്യതയായിരിക്കും. നിയമത്തിനു മുമ്പിലുള്ള സമത്വം എന്ന പ്രയോഗം ബ്രിട്ടീഷ് കോമ്മൺ ലോയിൽ നിന്നും തുല്യമായ നിയമ സംരക്ഷണമെന്നത് അമേരിക്കൻ ഭരണ ഘടനയിൽ നിന്നും കടം കൊണ്ടതാണ്.
വർഗ്ഗീകരണം
ഈ വകുപ്പ് പ്രകാരം സ്റ്റേറ്റിന്റെ പക്ഷപാതപരമായ നടപടികൾ മാത്രമേ നിരോധിച്ചിട്ടുള്ളൂ. ഒരു വ്യക്തിയുടെ നടപടിയിൽ ഇടപെടാൻ ഈ വകുപ്പ് ഉപയോഗിക്കുവാൻ സാധ്യമല്ല. സ്റ്റേറ്റ് പക്ഷപാതം കാണിക്കുന്നുവെന്ന് തെളിയിക്കേണ്ടത് അത്തരം പക്ഷപാതം ആരോപിക്കുന്നവരാണ്.
ജാതി-മത-ലിംഗ-ജന്മദേശാ കാരണങ്ങളായുള്ള വിവേചനങ്ങൾക്കെതിരെ നിരോധനം
സ്റ്റേറ്റ് ഒരു പൗരനോടും ജാതി-മത-ലിംഗ-ജന്മദേശങ്ങൾ കാരണമാക്കി വിവേചനം കാണിക്കുവാൻ പാടില്ല എന്ന് 15-ആം അനുച്ഛേദം  പ്രഖ്യാപിക്കുന്നു. കൂടാതെ ഈ കാരണങ്ങളിലേതെങ്കിലും ആസ്പദമാക്കി, ഗവർമെന്റ് പണം പൂർണ്ണമായോ ഭാഗികമായോ ഉപയോഗിച്ച് നിലനിർത്തിക്കൊണ്ടിരിക്കുന്നതോ അല്ലെങ്കിൽ പൂർണമായും പൊതുജനങ്ങളുടെ ഉപയോഗത്തിനു സമർപ്പിച്ചിട്ടുള്ളതോ ആയ കിണറുകൾ, കുളങ്ങൾ, സ്നാന ഘട്ടങ്ങൾ, റോഡുകൾ, പൊതു റിസോർട്ടുകൾ തുടങ്ങിയവ ഉപയോഗിക്കുന്നതിനു ഇത്തരത്തിൽ വിവേചനം പാടില്ല. കൂടാതെ, ഷോപ്പുകൾ, പൊതു റസ്റ്റോറണ്ടുകൾ, ഹോട്ടലുകൾ തുടങ്ങിയവയിലേക്കുള്ള പ്രവേശനത്തിലും ഇത്തരത്തിലുള്ള ജാതി-മത-ലിംഗ-ജന്മ ദേശ വിവേചനം പാടില്ല.
പൊതു നിയമനങ്ങളിലെ അവസര സമത്വം
16-ആം ആർട്ടിക്കിൾ പൊതുനിയമനങ്ങളിൽ അവസര സമത്വം ഉറപ്പ് നൽകുന്നു. പൊതു നിയനമത്തിന്റെ കാര്യത്തിൽ എല്ലാ പൗരന്മാർമാർക്കും തുല്യ അവസരങ്ങളായിരിക്കും ഉണ്ടാവുക.ജാതി-മത-വർഗ്ഗ-ലിംഗ-വംശ-ജന്മസ്ഥല കാരണങ്ങളാലും താമസസ്ഥലം കാരണമാക്കിയും സ്റ്റേറ്റിന്റെ കീഴിലെ തൊഴിലിന്റെ കാര്യത്തിൽ ഒരു ഇന്ത്യൻ പൗരനെതിരായി സ്റ്റേറ്റിനു യാതൊരു വിവേചനവും കാണിക്കുവാൻ പാടുള്ളതല്ല.എന്നാൽ ഈ പൊതു തത്ത്വത്തിനു 5 അപവാദങ്ങളും ഈ വകുപ്പിൽ നൽകിയിട്ടുണ്ട്. അവ താഴെ പറയുന്ന പ്രകാരമാണ്.
ഇതും കാണുക
വർഗ്ഗം:അവകാശങ്ങൾ
ഔട്ടാർ സിംഗ് പെയിന്റൽ
ന്യൂറോ സയൻസസ്, റെസ്പിറേറ്ററി സയൻസസ് മേഖലകളിൽ പയനിയറിംഗ് കണ്ടെത്തലുകൾ നടത്തിയ ഒരു മെഡിക്കൽ ശാസ്ത്രജ്ഞനായിരുന്നു ഔട്ടാർ സിംഗ് പെയിന്റൽ (24 സെപ്റ്റംബർ 1925 - 21 ഡിസംബർ 2004). ലണ്ടനിലെ റോയൽ സൊസൈറ്റിയുടെ ഫെലോ ആയ ആദ്യത്തെ ഇന്ത്യൻ ഫിസിയോളജിസ്റ്റാണ് അദ്ദേഹം. മെറിറ്റ് വിദ്യാർത്ഥിയായ അദ്ദേഹം ലഖ്‌നൗവിലെ കിംഗ് ജോർജ് മെഡിക്കൽ കോളേജിൽ നിന്ന് ഫിസിയോളജിയിൽ ബിരുദാനന്തര ബിരുദം നേടി. എഡിൻ‌ബർഗ് സർവകലാശാലയിൽ ഡേവിഡ് വിറ്റെറിഡ്ജിന്റെ മേൽനോട്ടത്തിൽ പെയിന്റൽ പിഎച്ച്ഡി പൂർത്തിയാക്കി.
വ്യക്തിഗത സെൻസറി റിസപ്റ്ററുകളിൽ നിന്ന് ശക്തമായ പ്രചോദനങ്ങൾ രേഖപ്പെടുത്തുന്നതിനുള്ള സിംഗിൾ-ഫൈബർ സാങ്കേതിക വിദ്യയുടെ വികാസമാണ് ശാസ്ത്ര ലോകത്തിന് അദ്ദേഹത്തിന്റെ പ്രധാന സംഭാവന. ആട്രിയൽ ബി റിസപ്റ്ററുകൾ, പൾമണറി ജെ-റിസപ്റ്ററുകൾ, വെൻട്രിക്കുലാർ പ്രഷർ റിസപ്റ്ററുകൾ, ആമാശയ സ്ട്രെച്ച് റിസപ്റ്ററുകൾ, പേശി വേദന റിസപ്റ്ററുകൾ എന്നിവ ഉൾപ്പെടെ നിരവധി സെൻസറി റിസപ്റ്ററുകൾ പെയിന്റൽ കണ്ടെത്തി. ഫിസിയോളജിക്കൽ ഗ്രാഹ്യത്തിൽ അദ്ദേഹം പുതിയ യുഗത്തിന്റെ തുടക്കം കുറിച്ചു.
1953 ൽ ഇന്ത്യയിലേക്ക് മടങ്ങിയ പെയിന്റൽ ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ചേർന്നു. പിന്നീട് വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിന്റെ ഡയറക്ടറായി. ദില്ലിയിലെ യൂണിവേഴ്സിറ്റി കോളേജ് ഓഫ് മെഡിക്കൽ സയൻസസിന്റെ ആദ്യ പ്രിൻസിപ്പൽ കൂടിയായിരുന്നു അദ്ദേഹം. പെയിന്റലിനെ പിന്നീട് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ ഡയറക്ടർ ജനറലായി ഉയർത്തി. സൊസൈറ്റി ഓഫ് സയന്റിഫിക് വാല്യൂസിന്റെ സ്ഥാപക പ്രസിഡന്റ് കൂടിയായിരുന്നു അദ്ദേഹം.
ആദ്യ ഭാര്യ ഐറിസ് പെയിന്റലിൽ പെയിന്റലിന് 3 മക്കളുണ്ടായിരുന്നു. അദ്ദേഹത്തിന്റെ രണ്ടാമത്തെ മകൾ പ്രീതി പെയിന്റൽ യുകെയിൽ സംഗീതസംവിധായകനാണ്. രണ്ടാമത്തെ ഭാര്യ ഡോ. അഷിമ ആനന്ദ്-പെയിന്റലും ഒരു ശാസ്ത്രജ്ഞയാണ്.
പുറത്തേക്കുള്ള കണ്ണികൾ
വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:റോയൽ സൊസൈറ്റിയുടെ അംഗങ്ങൾ വർഗ്ഗം:ഇന്ത്യൻ സിഖുകാർ വർഗ്ഗം:2004-ൽ മരിച്ചവർ വർഗ്ഗം:1925-ൽ ജനിച്ചവർ
കാട്ടൂഞ്ഞാലി
ആകൃതിയിലും സ്വഭാവത്തിലും ഓലേഞ്ഞാലിക്കിളികളോട് വളരെയധികം സാദൃശ്യമുള്ള കിളിയാണ് കാട്ടൂഞ്ഞാലി. ഓലേഞ്ഞാലിയേക്കാൾ വലിപ്പം ഇവയ്ക്കുണ്ട്. ലോകത്തിൽ പശ്ചിമഘട്ടത്തിൽ മാത്രമേ ഇവയേ കാണാൻ കഴിയുകയുള്ളൂ. നിത്യഹരിത വനങ്ങളും ചോലവനങ്ങളുമാണ് ഇഷ്ടസങ്കേതങ്ങൾ. നീലമുള്ള വാലും ബലമുള്ള പറക്കാനുള്ള കഴിവുമാണ് ഇവയെ മറ്റ് കിളികളിൽ നിന്ന് വ്യത്യസ്തമാക്കുന്നത്. ആണുങ്ങളും പെണ്ണുങ്ങളും തമ്മിൽ വ്യത്യാസമില്ല. ഓലേഞ്ഞാലിയേക്കാൾ ഉച്ചത്തിലുള്ളതാണ് ഇവയുടെ ശബ്ദം. ഒരു തവണ നാലു മുട്ടവരെയിടുന്ന ഇവയുടെ മുട്ടയ്ക്ക് പച്ച കലർന്ന വെള്ളനിറമാണ്.
നിവേദ്യം (1978 ചലച്ചിത്രം)
ജെ. ശശികുമാർ സംവിധാനം ചെയ്ത് 1978 ൽ പുറത്തിറങ്ങിയ ഒരു മലയാള ഭാഷാ ചിത്രമാണ് നിവേദ്യം. പ്രേം നസീർ, കെ ആർ വിജയ, കെ പി ഉമ്മർ, എം ജി സോമൻ എന്നിവരാണ് ഈ ചിത്രത്തിലെ പ്രധാന വേഷങ്ങളിൽ പ്രത്യക്ഷപ്പെട്ടത്. ജി ദേവരാജന്‍ സംഗീതം നൽകിയ ഗാനങ്ങളാണ് ഈ ചിത്രത്തിലുള്ളത്. ശ്രീകുമാരൻ തമ്പി, മങ്കൊമ്പ് ഗോപാലകൃഷ്ണൻ, യൂസഫലി കേച്ചേരി, ചിറയിൻ കീഴ് രാമകൃഷ്ണൻ നായർ എന്നിവർ ഈ ചിത്രത്തിനുവേണ്ടി ഗാനങ്ങളെഴുതി.
ഗാനങ്ങൾ
ചിത്രത്തിനുവേണ്ടി സംഗീതം നിർവ്വഹിച്ചിരിക്കുന്നത് ജി ദേവരാജൻ ആയിരുന്നു. ഗാനരചന ശ്രീകുമാരൻ തമ്പി, മങ്കൊമ്പ് ഗോപാലകൃഷ്ണൻ, യൂസഫലി കേച്ചേരി  ചിറയിൻ കീഴ് രാമകൃഷ്ണൻ നായർ എന്നിവർചേർന്ന് നടത്തി.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ
വൈറൽ ഗാസ്ട്രോഎന്ററൈറ്റിസ്
പലയിനം വൈറസുകൾ കാരണമുണ്ടാകുന്നതും വയറിളക്കവും ഛർദ്ദിലും പ്രധാന ലക്ഷണങ്ങളായതുമായ ഒരു അസുഖമാണ് വൈറൽ ഗാസ്ട്രോ എന്ററൈറ്റിസ്. സ്റ്റൊമക് ഫ്ലൂ, ഗാസ്ട്രിക് ഫ്ലൂ, സ്റ്റൊമക് വൈറസ് എന്നീ പേരുകളിലും ഈ അസുഖം അറിയപ്പെടുന്നുണ്ട്. റോട്ടാവൈറസ്, നോറോവൈറസ്, സാപോവൈറസ് എന്നീ ജീനസുകളിൽ പെട്ട വൈറസുകളും അഡിനോവൈറസ്, ആസ്ട്രോവൈറസ് എന്നീ കുടുംബങ്ങളിൽ പെട്ട വൈറസുകളും ഗാസ്ട്രോ എന്ററൈറ്റിസ് ഉണ്ടാക്കുന്നവയാണ്. റോട്ടാവൈറസ് എന്ന ജീനസിൽ പെട്ട വൈറസുകളാണ് കുട്ടികളിലെ വയറിളക്കത്തിന് ഏറ്റവുമധികം കാരണമാകുന്നത്. അമേരിക്കയിൽ പ്രായപൂർത്തിയായവരിൽ ഗാസ്ട്രോ എന്ററൈറ്റിസിന് ഏറ്റവുമധികം കാരണമാകുന്നത് നോറോവൈറസ് എന്ന ജീനസിലോ നോർവാക്ക് വൈറസ് എന്ന സ്പീഷീസിലോ പെട്ട വൈറസുകളാണ്. 90% കേസുകൾക്കും ഈ വൈറസുകളാണ് കാരണമാകുന്നത്. വയറിളക്കം അവസാനിച്ചതിനുശേഷവും ആൾക്കാർ രോഗാണുവാഹകരായി തുടരാൻ സാദ്ധ്യതയുണ്ട്.
രോഗാണുവാഹകരായ മനുഷ്യരുമായി അടുത്തിടപഴകുന്നതിലൂടെയോ, മലിനമായ പ്രതലത്തിൽ സ്പർശിക്കുന്നതിലൂടെയോ, മലിനമായതോ മതിയായി പാചകം ചെയ്യാത്തതോ ആയ ഭക്ഷണം കഴിക്കുന്നതിലൂടെയോ അസുഖം പകരാൻ സാദ്ധ്യതയുണ്ട്. രോഗാണുബാധയുണ്ടായി ഒന്നോ രണ്ടോ ദിവസങ്ങൾക്കുള്ളിൽ രോഗലക്ഷണങ്ങൾ കണ്ടുതുടങ്ങും. ആമാശയത്തിലെയും കുടലിലെയും നീർക്കെട്ട്, പുറത്തും വാരിയെല്ലുകളിലും ഉള്ള വേദന എന്നിവ ലക്ഷണങ്ങളാണ്. സാധാരണഗതിയിൽ 24 മുതൽ 72 മണിക്കൂറുകൾ കൊണ്ട് രോഗലക്ഷണങ്ങൾ ശമിക്കാറുണ്ട്. വിശ്രമം, ശരീരത്തിലെ ജലാംശം നിലനിർത്താനായി ദ്രാവകങ്ങൾ ആവശ്യത്തിന് കഴിക്കുക എന്നീ കരുതലുകൾ മാത്രം സാധാരണഗതിയിൽ എടുത്താൽ മതിയാകും. വൈറൽ ഗാസ്ട്രോ എന്ററൈറ്റിസ് ഒരു പകർച്ചവ്യാധിയാണ്. രോഗലക്ഷണങ്ങൾ ശമിക്കുന്നതുവരെ രോഗി മറ്റുള്ളവരുമായി അധികം ഇടപഴകുന്നത് ഒഴിവാക്കുന്നതാണ് നല്ലത്. ഛർദ്ദിലിനോ വയറിളക്കത്തിനോ, വേദന പോലെയുള്ള മറ്റ് രോഗലക്ഷണങ്ങളുടെ ശമനത്തിനോ ഡോക്ടറുടെ ഉപദേശം കൂടാതെ മരുന്ന് കഴിക്കുന്നത് അപകടകരമാണ്. ഇടയ്ക്കിടെ കൈ കഴുകുന്നത് എല്ലാത്തരം ഗാസ്ട്രോ എന്ററൈറ്റിസുകൾക്കും നല്ലതാണ്. നോറോവൈറസ് പോലെ ചിലയിനം ഗാസ്ട്രോ എന്ററൈറ്റിസുകൾ കൈ കഴുകലിലൂടെ തടയാൻ സാധിക്കുമെങ്കിലും റോട്ടാവൈറസ് ബാധ ഇ‌ങ്ങനെ തടയാൻ സാദ്ധ്യത കുറവാണ്. ആറ് ദിവസങ്ങളിൽ കൂടുതൽ രോഗലക്ഷണങ്ങൾ കാണപ്പെടുന്നുണ്ടെങ്കിൽ ഡോക്ടറുടെ ഉപദേശം തേടേണ്ടതാണ്.
അവലംബം
വർഗ്ഗം:വൈറസ് രോഗങ്ങൾ
ടാൻഷുഡു
കൊറിയയിൽ ഉത്ഭവിച്ച ഒരു ആയോധനകലയാണ് ‌ടാൻഷുഡു.കരാട്ടെയുടെയും തായ്കോണ്ടയുടെയും അ‌‌ടവുകൾക്ക് സമാനമായ തന്ത്രങ്ങളാണ് ടാൻഷുഡുവിലും ഉപയോഗിക്കുന്നത്.ടാൻഷുഡു വിദഗ്ദ്ധനായ ചക്ക് നോറിസ് എന്ന നടനാണ് ‌ടാൻഷുഡുവിനെ പ്രശസ്തമാക്കിയത്.ടാൻഷുഡുവിനെ അടിസ്ഥാനമാക്കി ചക്ക് നോറിസ് 1990-ൽ ഛങ്കുുഡു എന്നൊരു ആയോധനകലയ്ക്ക് രൂപം നൽകി.
അവലംബം
വർഗ്ഗം:ആയോധനകലകൾ വർഗ്ഗം:കൊറിയൻ ആയോധനകലകൾ
സമൂർ നദി
റഷ്യയിലെ ദാഗസ്ഥാൻ റിപ്പബ്ലിക്കിലൂടെയും ഭാഗികമായി അസർബൈജാനിലൂടെയും ഒഴുകുന്ന ഒരു നദിയാണ് സമൂർ നദി - Samur (Rutul: Самыр; Lezgian: Самурвацl; Russian: Самур; Azerbaijani: Samurçay).
അവലോകനം
ഗ്രേറ്റർ കോക്കസസ് പർവതനിരകളിലെ ഹിമാനികളിലും പർവത ഉറവകളിലുമാണ് സമൂർ നദി ഉത്ഭവിക്കുന്നത്. ഗുട്ടോൺ പർവതത്തിന്റെ വടക്കുകിഴക്കൻ ഭാഗത്ത് 3,648 മീറ്റർ (11,969 അടി) ആണ്‌ ഇതിന്റെ ഏറ്റവും ഉയർന്ന പ്രദേശം. 7 കിലോമീറ്റർ (4.3 മൈൽ) പർവതങ്ങളിൽ നിന്ന് ഇറങ്ങുന്ന ഈ നദിയുടെ പോഷകനദിയായ ഖലഖൂർ നദി 3,730 മീറ്റർ (12,240 അടി) ഉയരത്തിൽ നിന്ന് താഴേക്ക് ഒഴുകുന്നു. . നദിയുടെ നീളം 216 കിലോമീറ്റർ (134 മൈൽ), വ്യാസം 5,000 ചതുരശ്ര കിലോമീറ്ററുമാണ്. (1,900 ചതുരശ്ര മൈൽ). റഷ്യയുടെ ഭൂപ്രദേശത്തിലൂടെ നദിയുടെ ഉയർന്നതും മധ്യഭാഗവും, താഴത്തെ ഭാഗങ്ങൾ അസർബൈജാനിലൂടെയും ഒഴുകുന്നു. നദി പ്രധാനമായും മഴയെയും ഭൂഗർഭജലത്തെയും പോഷിപ്പിക്കുന്നു: മഴയുടെ അളവ് 42%, ഭൂഗർഭജലത്തിൽ നിന്ന് 32%, മഞ്ഞിൽ നിന്ന് 22%, ഹിമാനികളിൽ നിന്ന് 4%. സമൂർ-അബ്ഷെറോൺ ചാനലിലേക്ക് നദി ജലസേചനം നടത്തുന്നു, ഇത് തെക്ക് ജയറൻബാറ്റൻ റിസർവോയറിലേക്ക് ഒഴുകുന്നു.
അവലംബം
വർഗ്ഗം:ഏഷ്യയിലെ അന്താരാഷ്ട്രനദികൾ
പ്രണയകാലം
ഉദയൻ അനന്തന്റെ സംവിധാനത്തിൽ 2007-ൽ പുറത്തിറങ്ങിയ മലയാളചലച്ചിത്രമാണ് പ്രണയകാലം. അജ്മൽ അമീർ, വിമല രാമൻ, എന്നിവർ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. മുരളി, സീമ, ബാലചന്ദ്രമേനോൻ എന്നിവർ മറ്റു കഥാപാത്രങ്ങളെ അവതരിപ്പിച്ചിരിക്കുന്നു.
കഥാസംഗ്രഹം
ഒരിക്കലും ഒരുമിച്ചു ജീവിക്കാൻ കഴിയില്ലെന്നു തിരിച്ചറിഞ്ഞു തന്നെ പ്രണയിക്കുകയും അവസാനം ആത്മഹത്യയിലവസാനിക്കുകയും ചെയ്യുന്ന രഞ്ജിത്തിന്റെയും മരിയയുടേയും ജീവിതമാണ് ചിത്രം.
സംഗീതം
റഫീഖ് അഹമ്മദ് രചിച്ച ഗാനങ്ങൾക്ക് ഔസേപ്പച്ചൻ സംഗീതം നൽകിയിരിക്കുന്നു. ചിത്രത്തിന്റെ പശ്ചാത്തലസംഗീതവും ഔസേപ്പച്ചനാണ് ഒരുക്കിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
ഖാലിദ് അൽ അസദ്
സിറിയയിലെ പൗരാണിക നഗരമായ പൽമിറയിലെ മുൻ പുരാവസ്തു വകുപ്പു മേധാവിയായിരുന്നു ഖാലിദ് അൽ അസദ്. 2015 ൽ ഇസ്‌ലാമിക് സ്റ്റേറ്റ് (ഐഎസ്) ഭീകരരാൽ തലയറുത്ത് കൊല ചെയ്യപ്പെട്ടു.
ജീവിതരേഖ
യുനെസ്കോയുടെ പൈതൃകപട്ടികയിൽ ഉൾപ്പെട്ട പൗരാണിക സിറിയൻ നഗരമായ പൽമിറയിലെ ഏറ്റവും പ്രമുഖനായ പുരാവസ്തു പണ്ഡിതനായിരുന്നു. 50 വർഷം പൽമിറയിലെ പുരാവസ്തു വകുപ്പിന്റെ അധ്യക്ഷനായി പ്രവർത്തിച്ചു.
അവലംബം
വർഗ്ഗം:പുരാവസ്തു ഗവേഷകർ വർഗ്ഗം:2015-ൽ മരിച്ചവർ വർഗ്ഗം:1932-ൽ ജനിച്ചവർ
മുനെസെറോ അലൈൻ
ഒരു റുവാണ്ടൻ നടിയാണ് മുനെസെറോ അലൈൻ (ജനനം 1994). റുവാണ്ടയിലെ ഏറ്റവും ജനപ്രിയ നടിമാരിൽ ഒരാളായ അലൈൻ ജനപ്രിയ ചിത്രമായ ജിക്കയിലെ 'മിലിക' എന്ന കഥാപാത്രത്തിലൂടെയാണ് അറിയപ്പെടുന്നത്.
സ്വകാര്യ ജീവിതം
2020 ഓഗസ്റ്റ് 28-ന് അവരുടെ വിവാഹനിശ്ചയം കഴിഞ്ഞു.
കരിയർ
Gica, My Husband, My Lady, The King, Bazirunge, City Maid എന്നിവയുൾപ്പെടെ എട്ടോളം ചിത്രങ്ങളിൽ അവർ അഭിനയിച്ചിട്ടുണ്ട്. 2016 ലെ റുവാണ്ട ഫിലിം അവാർഡിൽ ഏറ്റവും ജനപ്രിയമായ ചലച്ചിത്ര നിർമ്മാതാവിനും അവർ തിരഞ്ഞെടുക്കപ്പെട്ടു.
പുറംകണ്ണികൾ
വർഗ്ഗം:റുവാണ്ടൻ നടിമാർ വർഗ്ഗം:1994-ൽ ജനിച്ചവർ
പിസിമാൻ ഫയൽ മാനേജർ
തായ്‍വാനിലെ ഹോങ് ജെൻ യി നിർമ്മിച്ച ഒരു ഫയൽ മാനേജർ ആപ്ലിക്കേഷനാണ് പിസിമാൻ ഫയൽ മാനേജർ (PCManFM). ഇത് ഗ്നോം ഫയൽസ്, ഡോൾഫിൻ , തുനാർ എന്നിവയ്ക്ക് പകരമായാണ് നിർമ്മിച്ചത്.. പിസിമാൻ എഫ്എം എന്നത് എൽഎക്സ്ഡിഇയിലെ അടിസ്ഥാന ഫയൽ മാനേജറാണ്, അദ്ദേഹത്തോടൊപ്പം ഒപ്പം മറ്റ് പ്രോഗ്രാമർമാരും ഈ ഫയൽമാനേജർ വികസിപ്പിക്കാൻ ചേർന്നിട്ടുണ്ട്. 2010 മുതൽ പി.സി.മാൻഎഫ്എം പൂർണ്ണമായി തിരുത്തിയെഴുതലിന് വിധേയമായിട്ടുണ്ട്. ബിൽഡ് നിർദ്ദേശങ്ങൾ, സജ്ജീകരണം, കോൺഫിഗറേഷൻ എന്നിവയിൽ സാരമായ മാറ്റം വരുത്തൽ നടത്തി.
ഗ്നു ജനറൽ പബ്ലിക് ലൈസൻസിനു കീഴിലാണ് പിസിമാൻ എഫ്എം പുറത്തിറക്കിയിട്ടുള്ളത്. പിസിഎംഎൻഎഫ്എം ഒരു സ്വതന്ത്രസോഫ്റ്റ്‌വേർ ആണ്. പരസ്പരപ്രവർത്തനക്ഷമതക്കായി ഫ്രീഡെസ്ക്ടോപ്പ്.ഓർഗ്ഗ് നൽകിയ നിർവ്വചനങ്ങളെ ഇത് പിന്തുടരുന്നു.
2013 മാർച്ച് 26 ന് ക്യൂടി അടിസ്ഥാനമാക്കിയ പിസിമാൻ എഫ്എം ന്റെ പതിപ്പ് പുറത്തിറക്കി. ജിടികെ3 യിലെ പ്രവർത്തനങ്ങളിൽ അതൃപ്തി തോന്നിയതുകൊണ്ടാണ് ക്യുടി അടിസ്ഥാനമാക്കി വികസിപ്പിച്ചത്. എന്നിരുന്നാലും, "ജിടികെ പതിപ്പും ക്യു.ടി. പതിപ്പും നിലനിൽക്കും" എന്നാണ് അദ്ദേഹം പറഞ്ഞിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:സ്വതന്ത്ര ഫയൽ മാനേജർ
എലിസബത്ത് മൈക്കൽ
ഒരു ടാൻസാനിയൻ നടിയാണ് എലിസബത്ത് മൈക്കിൾ (ലുലു) (ജനനം ഏപ്രിൽ 16, 1995). 2013-ൽ, "വുമൺ ഓഫ് പ്രിൻസിപ്പിൾസ്" എന്ന ചിത്രത്തിന് മികച്ച നടിക്കുള്ള സാൻസിബാർ ഇന്റർനാഷണൽ ഫിലിം ഫെസ്റ്റിവൽ അവാർഡ് അവർ നേടി. ഈസ്റ്റേൺ ആഫ്രിക്കയിലെ മികച്ച ചിത്രത്തിനുള്ള 2016 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡുകളും അവർ നേടി. 2017 ഓഗസ്റ്റിൽ, ആഫ്രിക്ക യൂത്ത് അവാർഡുകൾ അവളെ ഏറ്റവും സ്വാധീനമുള്ള 100 യുവ ആഫ്രിക്കക്കാരിൽ ഉൾപ്പെടുത്തി. 2017 നവംബറിൽ, സ്റ്റീവൻ കാണുംബയുടെ 2012-ലെ മരണത്തിന് മനഃപൂർവമല്ലാത്ത നരഹത്യയ്ക്ക് അവളെ രണ്ട് വർഷത്തെ തടവിന് ശിക്ഷിക്കുകയും ചെയ്തു. 2018 ഏപ്രിൽ 26-ന്, ടാൻസാനിയൻ യൂണിയൻ ആഘോഷവേളയിൽ, പ്രസിഡന്റ് ജോൺ പോംബെ മാഗുഫുലി ശിക്ഷയിൽ ഇളവ് നൽകിയ തടവുകാരിൽ അവരും ഉൾപ്പെടുന്നു. ജയിലിൽ ആയിരിക്കുമ്പോൾ നല്ല പെരുമാറ്റം കാണിച്ചതിന് ശേഷം ശേഷിക്കുന്ന സമയം കമ്മ്യൂണിറ്റി സേവനങ്ങൾ ചെയ്യുന്നതിനായി ആറ് മാസത്തെ ജയിൽവാസത്തിന് ശേഷം അവർ പിന്നീട് 2018 മെയ് 9 ന് പുറത്തിറങ്ങി. 2018 നവംബർ 12-ന് അവർ തന്റെ പ്രൊബേഷൻ പൂർത്തിയാക്കി.
ആദ്യകാല ജീവിതവും വിദ്യാഭ്യാസവും
ടാൻസാനിയയിലെ ഡാർ എസ് സലാമിലാണ് മൈക്കൽ ജനിച്ചതും വളർന്നതും. അവരുടെ പിതാവ് മൈക്കൽ കിമെമെറ്റ, അമ്മ ലുക്രേസിയ കലുഗിര. പ്രാഥമിക വിദ്യാഭ്യാസത്തിനായി റെമന്റ് അക്കാദമിയിലും സെക്കൻഡറി വിദ്യാഭ്യാസത്തിനായി സെന്റ് മേരീസ് ഹൈസ്‌കൂളിലെ പെർഫെക്റ്റ് വിഷൻ ഹൈസ്‌കൂളിലും പഠിച്ചു. തുടർന്ന് ടാൻസാനിയ പബ്ലിക് സർവീസ് കോളേജിൽ ചേർന്ന് ഹ്യൂമൻ റിസോഴ്‌സ് മാനേജ്‌മെന്റിൽ ഡിപ്ലോമ നേടി.
അഭിനയ ജീവിതം
അഞ്ച് വയസ്സുള്ളപ്പോൾ ബാലതാരമായാണ് മൈക്കിൾ തന്റെ അഭിനയ ജീവിതം ആരംഭിച്ചത്. നടൻ മഹ്‌സെയ്ൻ അവാദ് (ഡോ ചെനി) ആണ് തന്റെ കഴിവ് തിരയുന്നതിനിടയിൽ അവരെ കണ്ടെത്തിയത്. അദ്ദേഹം അവരെ കയോലെ സന ഗ്രൂപ്പിലേക്ക് കൊണ്ടുപോയി. അവിടെ അവർ നിരവധി ടെലിവിഷൻ സോപ്പ് ഓപ്പറകളിൽ പ്രത്യക്ഷപ്പെട്ടു. അവിടെ അവർ ആദ്യമായി ദിരയിൽ നെമു ആയി അഭിനയിച്ചു. 2000-കളിൽ സിസിമോ, ബരാഗുമു, ഘരിക, തസ്വീര, ഡെമോക്രാസിയ എന്നിവയുൾപ്പെടെ മറ്റ് സോപ്പ് ഓപ്പറകളിൽ അവർ പ്രത്യക്ഷപ്പെട്ടു. ലുലു എന്ന പേരിൽ അവർ അവതരിപ്പിച്ചു. ആ പേരിലാണ് അവർ ഇന്ന് പൊതുവായി അറിയപ്പെടുന്നത്. 2005-ൽ മിസുകോസുകോ എന്ന ആക്ഷൻ ചിത്രത്തിലൂടെയാണ് അവർ സിനിമാരംഗത്ത് അരങ്ങേറ്റം കുറിച്ചത്.
മീഡിയ ഫോർ ഡവലപ്‌മെന്റ് ഇന്റർനാഷണൽ ടാൻസാനിയ നിർമ്മിച്ച 2009ലെ വഹാപഹാപ റേഡിയോ നാടകം പോലുള്ള നിരവധി വലിയ പ്രോജക്ടുകളിൽ മൈക്കൽ പങ്കെടുത്തിട്ടുണ്ട്. കൗമാരത്തിന്റെ ദുഷ്‌കരമായ കാലഘട്ടത്തിലൂടെ സഞ്ചരിക്കുമ്പോൾ യുവാക്കളെ സംരക്ഷിക്കുന്നതിൽ മാതാപിതാക്കളും കുട്ടികളും തമ്മിലുള്ള ആശയവിനിമയത്തിന്റെ പ്രാധാന്യം പറയുന്ന കഥയിൽ അവർ മൈന്ദയായി അഭിനയിച്ചു. എംഎഫ്ഡിഐയിൽ നിന്നുള്ള ജോർദാൻ റൈബറാണ് പദ്ധതി സംവിധാനം ചെയ്തത്. അവരുടെ തുടർന്നുള്ള സിനിമകളിൽ ഫാമിലി ടിയേഴ്സ്, റിപ്പിൾ ഓഫ് ടിയേഴ്സ്, ഓക്സിജൻ, ഹൗസ് ബോയ്, വുമൺ ഓഫ് പ്രിൻസിപ്പിൾസ് എന്നിവ ഉൾപ്പെടുന്നു. 30 ലധികം സിനിമകളിൽ അവർ പ്രത്യക്ഷപ്പെട്ടു.
2015-ൽ, നിർമ്മാതാവ് എന്ന നിലയിൽ അവർ തന്റെ രണ്ടാമത്തെ ചിത്രമായ മാപെൻസി യാ മുംഗു (ദൈവത്തിന്റെ സ്നേഹം) എന്ന ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ചു. ഈ സിനിമ 2015-ലെ സാൻസിബാർ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ചു. കൂടാതെ 2016-ലെ ഈസ്‌റ്റേൺ ആഫ്രിക്കയിലെ മികച്ച സിനിമയായി ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ് ഈ ചിത്രം നേടി.
2016 ജൂലൈയിൽ, നി നോമ എന്ന മറ്റൊരു സിനിമ അവർ സമാരംഭിച്ചു. അത് അവർ നിർമ്മിക്കുകയും ഒരു പ്രധാന കഥാപാത്രമായി അഭിനയിക്കുകയും ചെയ്തു. ProinBox എന്ന മൊബൈൽ ആപ്പ് വഴിയാണ് ചിത്രം വിറ്റത്.
പുറംകണ്ണികൾ
വർഗ്ഗം:1995-ൽ ജനിച്ചവർ വർഗ്ഗം:ടാൻസാനിയൻ ചലച്ചിത്ര നടിമാർ
എം.കെ. കൃഷ്ണൻ
കേരളത്തിലെ മാർക്സിസ്റ്റ് പാർട്ടിയുടെ നേതാവും നിയമസഭാംഗവും സംസ്ഥാന വനം വകുപ്പ്, ഹരിജനക്ഷേമ വകുപ്പ് മന്ത്രിയുമായിരുന്നു '''എം.കെ. കൃഷ്ണൻ'''
ആദ്യകാല ജീവിതം
എറണാകുളം വൈപ്പിനിൽ എടവനക്കാട്ട് ഒരു സാധാരണ കുടുംബത്തിൽ 1917 ജൂലൈ 20നാണ് എം. കെ. കൃഷ്ണൻ ജനിച്ചത്. പിതാവ് എം.കെ കണ്ണൻ. സ്കൂൾ വിദ്യാഭ്യാസ കാലത്തു തന്നെ പൊതു പ്രവർത്തനത്തിൽ ഏർപ്പെട്ടിരുന്നു. തന്റെ ജന്മസ്ഥലത്തും പരിസരപ്രദേശങ്ങളിലും കർഷകത്തൊഴിലാളികളെയും തെങ്ങുകയറ്റത്തൊഴിലാളികളെയും ബീഡിതെറുപ്പുതൊഴിലാളികളെയും സംഘടിപ്പിക്കുകയും അവരുടെ അവകാശസമരങ്ങളിലൂടെ സമരനേതാവായി മാറുകയും ചെയ്തു. എടവനക്കാട്ടെ കാർഷികമേഖലയിൽ ഭൂവുടമകളുടെ കൂലിനിഷേധത്തിനെതിരായിട്ടു നടന്ന സമരത്തിനു നേതൃത്വം നൽകിയത് ഇദ്ദേഹമായിരുന്നു. 1947-50 കാലഘട്ടത്തിൽ കൊച്ചി നാട്ടുരാജ്യത്തിലെ പുലയ മഹാസഭയുടെ ജനറൽ സെക്രട്ടറിയായും പ്രവർത്തിച്ചിരുന്നു. പിന്നീട് സി.പി.ഐ. (എം) സംസ്ഥാന കമ്മിറ്റി അംഗവും, അഖിലേന്ത്യാ കർഷകത്തൊഴിലാളി യൂണിയൻ ജനറൽ സെക്രട്ടറിയുമായി.
കർഷകത്തൊഴിലാളി യൂണിയൻ
കർഷകത്തൊഴിലാളി യൂണിയന്റെ 1970-ൽ പാലക്കാട്ട് ചേർന്ന ഒന്നാം സംസ്ഥാന സമ്മേളനം ഇദ്ദേഹത്തെയാണ് പ്രസിഡന്റായി തെരഞ്ഞെടുത്തത്. സി.പി.ഐ. (എം) പാലക്കാട് ജില്ലാ സെക്രട്ടറിയായി പ്രവർത്തിച്ചിട്ടുള്ള കാലയളവ് ഒഴികെയുള്ള വർഷങ്ങളിൽ കർഷകത്തൊഴിലാളി യൂണിയന്റെ സംസ്ഥാന പ്രസിഡന്റായിരുന്നു. അഖിലേന്ത്യാ കർഷകത്തൊഴിലാളി യൂണിയന്റെ ജനറൽ സെക്രട്ടറിയായിരുന്ന പി.കെ. കുഞ്ഞച്ചന്റെ മരണത്തെ തുടർന്ന് അഖിലേന്ത്യാ കർഷകത്തൊഴിലാളി യൂണിയന്റെ ജനറൽ സെക്രട്ടറിയായി തിരഞ്ഞെടുത്തു. 1991-ൽ ബിഹാറിലെ സമസ്തിപുരിൽ ചേർന്ന രണ്ടാം ദേശീയ സമ്മേളനത്തിലാണ് അദ്ദേഹത്തെ തിരഞ്ഞെടുത്തത്.
മരണം
1995 നവംബർ 14-ന് തൃശ്ശൂരിൽ വച്ചാണ് കൃഷ്ണൻ അന്തരിച്ചത്. കർഷകത്തൊഴിലാളി യൂണിയന്റെ പരിപാടിയിൽ പ്രസംഗിച്ചുകൊണ്ടിരിയ്ക്കേ ഹൃദയാഘാതം അനുഭവപ്പെട്ട് കുഴഞ്ഞുവീണ അദ്ദേഹത്തെ ഉടനെ അടുത്തുള്ള ആശുപത്രിയിൽ പ്രവേശിപ്പിച്ചെങ്കിലും ജീവൻ രക്ഷിയ്ക്കാനായില്ല. മൃതദേഹം ജന്മനാട്ടിൽ പൂർണ്ണ ഔദ്യോഗിക ബഹുമതികളോടെ സംസ്കരിച്ചു.
അവലംബം
വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:അഖിലേന്ത്യാ കർഷകത്തൊഴിലാളി യൂണിയൻ ജനറൽ സെക്രട്ടറിമാർ വർഗ്ഗം:1917-ൽ ജനിച്ചവർ വർഗ്ഗം:ജൂലൈ 20-ന് ജനിച്ചവർ വർഗ്ഗം:1995-ൽ മരിച്ചവർ വർഗ്ഗം:നവംബർ 14-ന് മരിച്ചവർ വർഗ്ഗം:ആറാം കേരള നിയമസഭയിലെ മന്ത്രിമാർ
ബസാർദുസു പർവ്വതം
ദാഗസ്ഥാൻ റിപ്പബ്ലിക്കിനും അസർബെയ്ജാനും ഇടയിലുള്ള അതിർത്തിയിലെ ഗ്രേറ്റർ കോക്കസസിലെ ഒരു പർവ്വത ശിഖിരമാണ് ബസാർദുസു - Mount Bazardüzü (Azerbaijani: Bazardüzü dağı, Azerbaijani pronunciation: [bɑzɑrdyˈzy]; Lezgian: КичIен сув [ Azerbaijani pronunciation:  kiˈtʃʼe suv]; Russian: Базардюзю, Russian pronunciation: [bəzərdʲʉˈzʲu]) സമുദ്രനിരപ്പിൽ നിന്ന് 4,467 മീറ്റർ (14,656 അടി) ഉയരത്തിൽ സ്ഥിതിചെയ്യുന്ന അസർബൈജാനിലെ ഏറ്റവും ഉയരമുള്ള കൊടുമുടിയാണിത്. ഖുസാർ മേഖലയിലാണ് ഇത്. കൊടുമുടിയുടെ തെക്കുപടിഞ്ഞാറ് ഏഴ് കിലോമീറ്റർ അകലെ ദാഗസ്ഥാന്റെ തെക്കേ അറ്റം സ്ഥിതി ചെയ്യുന്നു.
മലകയറ്റം
thumb|left|അസർബൈജാനിലെ ഖബാലയിൽ നിന്നുള്ള ബസാർദുസു പർവതത്തിന്റെ കാഴ്ച 1890ൽ ജി. പി.ബേക്കർ, ജി. യെൽഡ് എന്നിവരാണ് ആദ്യമായി ഈ മലകയറി റെക്കോർഡ് സ്ഥാപിച്ചത്. കൊടുമുടി കയറാൻ ഏറ്റവും അനുയോജ്യമായ കാലഘട്ടമായി വേനൽക്കാലം കണക്കാക്കപ്പെടുന്നു. പർവതത്തിലേക്ക് കയറാൻ പ്രധാനമായും രണ്ട് പ്രവേശന മാർഗങ്ങളാണുള്ളത്. ഒന്ന്, വടക്കുകിഴക്ക്, മറ്റൊന്ന് തെക്ക് പടിഞ്ഞാറ്. വടക്കുകിഴക്കൻ മലകയറ്റം ഖിനാലിഗ് (ഗുബ മേഖല), ലാസ (ഗുസാർ മേഖല) എന്നീ ഗ്രാമങ്ങളിൽ നിന്ന് ആരംഭിക്കാവുന്നതാണ്. തെക്കുപടിഞ്ഞാറൻ പർവ്വതാരോഹണം ഗബാലയുടെ പ്രാദേശിക കേന്ദ്രത്തിൽ നിന്ന് ആരംഭിക്കുന്നു, രണ്ട് ഗ്രാമങ്ങളിൽ നിന്ന്: ഒന്ന് ലാസ (ഗുസാറിൽ ഒരെണ്ണം ഉള്ള അതേ പേര്), മറ്റൊന്ന് ഗമർവാനിൽ. 2800 മീറ്റർ ഉയരത്തിലുള്ള ഉകൊടുമുടിയുടെ ആരംഭ സ്ഥാനം, യതുഖ്ദാര നദിയുടെ സമതലമാണ്..
പുറംകണ്ണികൾ
വർഗ്ഗം:പർവ്വതങ്ങൾ വർഗ്ഗം:അസർബൈജാനിലെ പർവ്വതങ്ങൾ
അലിൻ ചാസേരിയാവു
ഫ്രഞ്ച് റൊമാന്റിക് ആർട്ടിസ്റ്റ് തിയോഡോർ ചാസേരിയാവു വരച്ച 1835-ലെ ക്യാൻവാസ് പെയിന്റിംഗാണ് അലിൻ ചാസേരിയാവു. ഈ ചിത്രം ചിത്രകാരന്റെ ഇളയ സഹോദരിയായ അലിൻ ചാസേരിയാവുവിനെ (1822-1871) പ്രതിനിധീകരിക്കുന്നു. ഒരിക്കൽ കലാകാരന്റെ സഹോദരൻ ഫ്രെഡറിക്കിന്റെ ഉടമസ്ഥതയിലുള്ള ഈ ചിത്രം 1918-ൽ ബാരൺ ആർതർ ഷാസേരിയാവുവും അദ്ദേഹത്തിന്റെ ഭാര്യയും ചേർന്ന് മ്യൂസി ഡു ലൂവ്രെയ്ക്ക് നൽകി.
അലിൻ (ജനനം ജെനീവീവ്) ചാസേരിയോ അവൾക്ക് പതിമൂന്ന് വയസ്സുള്ളപ്പോൾ ഈ ഛായാചിത്രത്തിന് പോസ് ചെയ്തു. ചിത്രകാരന് പതിനാറ് വയസ്സായിരുന്നു. ഏതാണ്ട് മോണോക്രോമാറ്റിക് ഡിസൈനിൽ, ഒരു ഇരുണ്ട പശ്ചാത്തലത്തിന് മുന്നിൽ അലിൻ നിൽക്കുന്നതായി ചിത്രീകരിച്ചിരിക്കുന്നു. അവൾ വെളുത്ത കോളറുള്ള തവിട്ടുനിറത്തിലുള്ള ഒരു വസ്ത്രം ധരിച്ചിരിക്കുന്നു. ഒപ്പം കാഴ്ചക്കാരനെ നേരിട്ട് നോക്കുന്നു. അവളുടെ കൈകൾ അവളുടെ മുമ്പിൽ ക്രോസ് ചെയ്യുന്നു. ഈ ഛായാചിത്രത്തിന്റെ പരിഷ്കൃത സാങ്കേതികതയെ സ്വാധീനിച്ചവരിൽ ഇംഗ്രെസ് ഉൾപ്പെടുന്നു. അദ്ദേഹത്തോടൊപ്പം ചാസെരിയും ഇറ്റാലിയൻ നവോത്ഥാന ആചാര്യൻമാരായ റാഫേലും ബ്രോൻസിനോയും പഠിച്ചിരുന്നു.
ഈ പെയിന്റിങ്ങിന്റെ മാതൃക ഷാസേരിയാവുവിന്റെ മൂത്ത സഹോദരി അഡീലാണെന്ന് പണ്ടേ കരുതിയിരുന്നു. എന്നാൽ അലീനയുടെ പെൻസിൽ ഡ്രോയിംഗുകളും ദൃശ്യ തെളിവുകളിലേക്ക് ശ്രദ്ധ പുതുക്കി. അഡീലിന് അന്ന് ഇരുപത്തിയഞ്ച് വയസ്സായിരുന്നു. ചിത്രരചനയ്ക്കും പെയിന്റിങ്ങിനുമുള്ള മാതൃകകളായി ചാസെരിയു തന്റെ സഹോദരങ്ങളെ, പ്രത്യേകിച്ച് സഹോദരിമാരെ ഉപയോഗിച്ചിരുന്നു. ഒരു ചെറുപ്പക്കാരനെന്ന നിലയിൽ, സഹോദരിമാരുമായുള്ള അവന്റെ ബന്ധം "ഏതാണ്ട് കാമവികാരമായത്" എന്ന് വിവരിക്കപ്പെടുന്നു. ഷാസേരിയാവുവിന്റെ ആദ്യ യജമാനത്തി, ക്ലെമെൻസ് മൊണ്ണറോട്ട് പിന്നീട് ഓർമ്മിപ്പിച്ചു: "ഞാനും അഡേലും അലീനും വർഷങ്ങളോളം തിയോഡോറിന്റെ മോഡലുകളായിരുന്നു. രാത്രിയിൽ വിളക്കിന്റെ വെളിച്ചത്തിൽ അവൻ വരച്ച് ഞങ്ങൾക്ക് ഇഷ്ടമുള്ളതുപോലെ പോസ് ചെയ്തു. അഡീലിന് മികച്ച കൈകളാണുള്ളത്; അവ എല്ലായിടത്തും പ്രത്യക്ഷപ്പെടുന്നു...., അവരും യുവതികളാണ്, അവന്റെ രണ്ട് ആദർശ സഹോദരിമാരും അവൻ ആരാധിച്ചിരുന്ന അവരുടെ സുഹൃത്തും".
അവരുടെ പിതാവ് ബെനോയിറ്റ് ചാസേരിയാവു ഒരു ഫ്രഞ്ച് നയതന്ത്രജ്ഞനും ഫ്രഞ്ച് ചാരനും കൊളംബിയയിലെ കാർട്ടജീനയിലെ സൈമൺ ബൊളിവാറിന്റെ ആഭ്യന്തര മന്ത്രിയുമായിരുന്നു.
അലിൻ വിവാഹം കഴിച്ചില്ല, 1871-ൽ ബോർഡോയിലെ പാരീസ് കമ്യൂണിൽ മരിച്ചു.
പുറംകണ്ണികൾ
വർഗ്ഗം:ചിത്രങ്ങൾ
ശാസ്താംപാറ
ലഘുചിത്രം|ശാസ്താംപാറയുടെ മുകളിൽ നിന്നുള്ള കാഴ്ച
തിരുവനന്തപുരത്തുനിന്നും പേയാട് - തച്ചോട്ടുകാവ്-മൂങ്ങോട്-മണലി വഴി ശാസ്താംപാറയിലെത്താം തമ്പാനൂരിൽ നിന്നും 15 കിലോമീറ്റർ ദൂരം
അവലംബം
വർഗ്ഗം:തിരുവനന്തപുരം ജില്ല വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
സ്റ്റെഫി ഡിസൂസ
ജീവിതരേഖ
1936 ഡിസംബർ 26നു പൂനെയിലെ ആംഗ്ലോ ഇന്ത്യൻ കുടുംബത്തിൽ ജനിച്ചു. പൂനെയിലെ സർദാർ ദസ്തൂർ ഗേർൾസ് സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. പിന്നീട് ഫെർഗൂസൺ കോളേജിൽ നിന്ന് ബിരുദവും നേടി. പൂനെ ഡിവിഷനിലെ സെൻട്രൽ റയിൽവേയിൽ ജോലി ചെയ്തു. വിവാഹത്തിനുശേഷം ജാംഷെഡ്പൂരിലെക്ക് താമസം മാറി. 1998 സെപ്തംബർ 11 നു ജാംഷെഡ്പൂരിൽ വച്ച് 61 വയസ്സുള്ളപ്പോൾ അന്തരിച്ചു.
കായിക ജീവിതം
1954 ഏഷ്യൻ ഗെയുംസിൽ സ്വർണ്ണം നേടിയ 4 × 100 ടീമിലെ അംഗമായിരുന്നു സ്റ്റെഫി. 1958 ൽ വെങ്കലവും നേടുകയുണ്ടായി. 200 മീറ്റർ വ്യക്തിഗത മത്സരത്തിൽ വെള്ളി മെഡൽ നേടുകയും 100 മീറ്ററിൽ ദേശീയ റെക്കോറ്ഡ് തിരുത്തി നാലാം സ്ഥാനത്തെത്തുകയും ചെയ്തു. അക്കാലത്തെ 100 മീറ്റർ, 200 മീറ്റർ, 400 മീറ്റർ, 800 മീറ്റർ ദേശീയ റെക്കോഡിനുടമ സ്റ്റഫി ആയിരുന്നു. 1958 ലെ കോമൺവെൽത് ഗെയിംസിലും 100 മീറ്റർ 200 മീറ്റർ ഓട്ടമത്സരങ്ങളിൽ പങ്കെടുത്തു.
1964 സമ്മർ ഒളിമ്പിക്സിൽ പങ്കെടുത്ത ഏക വനിതാ താരമെന്ന ബഹുമതി സ്റ്റെഫിക്കാണ്. പങ്കെടുത്തെങ്കിലും 400 മീറ്ററിന്റെ ആദ്യ റൗണ്ടിൽ തന്നെ പുറന്തള്ളപ്പെട്ടു. 1953 ൽ ലണ്ടനിൽ വച്ചു നടന്ന ഹോക്കി മത്സരത്തിൽ പങ്കെടുത്ത സ്റ്റെഫീ, 1961ൽ ഇന്ത്യൻ വനിതാ ഹോക്കി ടീമിന്റെ നായകസ്ഥാനവും അലങ്കരിച്ചിട്ടുണ്ട്. നായകസ്ഥാനത്തായിരിക്കുമ്പോൾ ജപ്പാനിലും ഇംഗ്ലണ്ടിൽ രണ്ടു തവണയും സ്റ്റെഫീ പര്യടനം നടത്തിയിട്ടുണ്ട്. ഹോക്കി ടീമിലെ അംഗമായി ഹോളണ്ട്, ജർമ്മനി, ഇറാൻ, ഫിലിപ്പീൻസ് എന്നിവടങ്ങളും സന്ദർശിച്ചു.
അർജ്ജുന അവാർഡ് നേടുന്ന ആദ്യത്തെ വനിതാ കായികതാരമായിരുന്നു സ്റ്റെഫി. ഇന്നത്തെ ജാർഖണ്ഡിലെ ജാംഷെഡ്പൂരിൽ വച്ച് 61 മത്തെ വയസിൽ അന്തരിച്ചു.
റഫറൻസുകൾ
വർഗ്ഗം:1936-ൽ ജനിച്ചവർ വർഗ്ഗം:1998-ൽ മരിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ഒളിമ്പിക്സിൽ പങ്കെടുത്തവർ വർഗ്ഗം:ഹോക്കി കളിക്കാർ വർഗ്ഗം:ഓട്ടക്കാർ വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:ഗോവയിൽ നിന്നുള്ളവർ വർഗ്ഗം:ആംഗ്ലോ-ഇന്ത്യക്കാർ വർഗ്ഗം:ഡിസംബർ 26-ന് ജനിച്ചവർ വർഗ്ഗം:സെപ്റ്റംബർ 11-ന് മരിച്ചവർ
പാറ്റ് നിക്സൺ
തെൽമ കാതറീൻ "പാറ്റ്" നിക്സൺ(ജീവിതകാലം: മാർച്ച് 16, 1912 –  ജൂൺ 22, 1993) അമേരിക്കൻ ഐക്യനാടുകളുടെ മുപ്പത്തിയേഴാമത്തെ പ്രസിഡൻറായിരുന്ന റിച്ചാർഡ് നിക്സൻറെ ഭാര്യയും 1969 മുതൽ1974 വരെയുള്ള കാലത്ത് അമേരിക്കൻ ഐക്യനാടുകളുടെ പ്രഥമവനിതയുമായിരുന്നു. അവരുടെ ജനനസമയത്തെ പേര് തെൽമ കാതറീൻ റയാൻ എന്നായിരുന്നു.
നെവാദയിലെ എലി പട്ടണത്തിലാണ് അവർ ജനിച്ചത്. തൻറെ രണ്ടു സഹോദരന്മാരോടൊപ്പം കാലിഫോർണിയ യിലെ സെറിറ്റോസിലാണ് വളർന്നത്. 1929 ൽ ഹൈസ്കൂൾ പഠനം പൂർത്തിയാക്കിയശേഷം ഫുള്ളെർട്ടൺ ജൂനിയർ കോളജിലും പിന്നീട് യൂണിവേഴ്സിറ്റി ഓഫ് സതേൺ കാലിഫോർണിയയിലും ഉപരിപഠനം നടത്തിയിരുന്നു. ഫാർമസി മാനേജർ, ടൈപ്പിസ്റ്റ്, റേഡിയോഗ്രാഫർ, റീട്ടെയിൽ ക്ലർക്ക് എന്നിങ്ങനെ വിവിധ ജോലികൾ ചെയ്താണ് അവർ പഠിക്കുവാനുള്ള പണം കണ്ടെത്തിയിരുന്നത്. 1940 ൽ അവർ ഒരു അഭിഭാഷകനായിരുന്ന റിച്ചാർഡ് നിക്സണെ വിവാഹം കഴിച്ചു. അവർക്ക്  രണ്ടു പെൺകുട്ടികളാണുണ്ടായിരുന്നത്. 1946 ലും 1948 ലും നടന്ന ജനപ്രതിനിധിസഭയിലേയ്ക്കുള്ള പ്രചരണപ്രവർത്തനങ്ങളിൽ അവർ ഭർ‌ത്താവിനുവേണ്ടി പ്രവർത്തിച്ചു വിജയിച്ചു. ഐസൻഹോവർ ഭരണത്തിൽ റിച്ചാർഡ് നിക്സൺ വൈസ് പ്രസിഡൻറായി തെരഞ്ഞെടുക്കപ്പെട്ടിരുന്നു. 1960 ലെ പരാജയപ്പെട്ട പ്രസിഡൻറ് ഇലക്ഷനിലെയും 1968 ലെ വിജയം വരിച്ച പ്രസിഡൻറ് ഇലക്ഷനിലെയും പ്രചാരണപരിപാടികളിൽ പാറ്റ് നിക്സൺ സജീവമായി പങ്കെടുത്തിരുന്നു.
വർഗ്ഗം:1912-ൽ ജനിച്ചവർ വർഗ്ഗം:1993-ൽ മരിച്ചവർ
നോസ്റ്റോക്ക്
വിവിധ പരിതസ്ഥിതികളിൽ കാണപ്പെടുന്ന, സയനോബാക്ടീരിയയുടെ ഒരു ജനുസ്സാണ് നോസ്റ്റോക്ക്, അവ ജെലാറ്റിനസ് ആവരണത്തിൽ മോണിലിഫോം കോശങ്ങളുടെ ഫിലമെന്റുകൾ ഉള്ള കോളനികൾ ഉണ്ടാക്കുന്നു.
പാരസെൽസസ് ആണ് നോസ്റ്റോക്ക് എന്ന പേര് നൽകിയത്.
മണ്ണിലും, നനഞ്ഞ പാറകളിലും, തടാകങ്ങളുടെയും നീരുറവകളുടെയും അടിയിലും (ശുദ്ധജലത്തിലും ഉപ്പുവെള്ളത്തിലും) നോസ്റ്റോക്കിനെ കാണാം. അപൂർവ്വമായി സമുദ്ര ആവാസവ്യവസ്ഥകളിലും ഇവയെ കാണാം. പരിണാമികമായി പുരാതനമായ, ആൻജിയോസ്പെർമിൽ ഉൾപ്പെടുന്ന, ഗുന്നേരയിലേയും, ഹോൺവേർട്ടുകളിലേയും (ഒരു കൂട്ടം ബ്രയോഫൈറ്റുകൾ ) സസ്യ കോശങ്ങൾക്കുള്ളിലും ഇവ സഹജീവനത്തോടെ വളരുന്നു. ഹെറ്ററോസിസ്റ്റുകൾ എന്നറിയപ്പെടുന്ന അവസാനമായി വിഭജിക്കപ്പെടുന്ന കോശങ്ങളുടെ പ്രവർത്തനത്തിലൂടെ നൈട്രജനെ ചെടിക്കു നൽകുന്നു. ഈ ബാക്ടീരിയയുടെ കോശദ്രവ്യത്തിൽ അടങ്ങിയിരിക്കുന്ന പ്രകാശസംശ്ലേഷത്തിനു സഹായിക്കുന്ന വർണകങ്ങൾ ഉപയോഗിച്ച് പ്രകാശസംശ്ലേഷണം നടത്തുന്നു.
സ്പീഷീസ്
ഇടത്ത്‌|ലഘുചിത്രം|240x240ബിന്ദു| നോസ്റ്റോക്ക് പ്രൂണിഫോം നോസ്റ്റോക്കേൽസ് ഓർഡറിൽ ഉൾപ്പെടുന്ന നോസ്തോക്കേസി കുടുംബത്തിലെ ഒരു അംഗമാണ് നോസ്തോക്ക്. ഇതിലെ സ്പീഷീസുകൾ:
അശാസ്ത്രീയമായ നാമകരണം
നിലത്തുണ്ടാകുമ്പോൾ, ഒരു നോസ്റ്റോക്ക് കോളനിയെ സാധാരണയായി നഗ്നനേത്രങ്ങൾ കൊണ്ട് കാണാൻ കഴിയാറില്ല, എന്നാൽ ഒരു മഴയ്ക്ക് ശേഷം ഇത് വീർത്ത് വ്യക്തമായി കാണാവുന്ന രീതിയിൽ ജെല്ലിപോലെയുള്ള ഒരു വസ്തുവായി മാറപ്പെടുന്നു. പണ്ട് ഇവ ആകാശത്തുനിന്നും വീണവയാണെന്നാണ് കരുതപ്പെട്ടിരുന്നത്. അതിനാൽ സ്റ്റാർ ജെല്ലി, ട്രോൾസ് ബട്ടർ, വിച്ചസ് ബട്ടർ ( ട്രെമെല്ല മെസെന്ററിക്ക എന്ന ഫംഗസായി തെറ്റിധരിക്കരുത്), വിച്ചസ് ജെല്ലി എന്നീ ജനപ്രിയ പേരുകളിൽ ഇത് അറിയപ്പെട്ടു.
പാചക ഉപയോഗം
പ്രോട്ടീനും വിറ്റാമിൻ സിയും അടങ്ങിയിരിക്കുന്ന നോസ്റ്റോക്ക് ഇനങ്ങളെ പ്രധാനമായും കൃഷിചെയ്യുകയും ഭക്ഷ്യവസ്തുക്കളായി ഉപയോഗിക്കുകയും ചെയ്യുന്നത് ഏഷ്യയിലാണ്. ''എൻ. ഫ്ലാഗെലിഫോം, എൻ. കമ്യൂൺ'' എന്നീ ഇനങ്ങളെ ചൈനയിൽ ഉപയോഗിക്കുന്നു. അവിടെ ക്ഷാമത്തെ അതിജീവിക്കാനായി ഇതിനെ ഉപയോഗിച്ചു വരുന്നു.. മധ്യേഷ്യയിൽ ഏറ്റവും പ്രിയപ്പെട്ട ഇനം ''എൻ. എലിപ്‌സോസ്പോറം ആണ്''.
പാറ്റാപിടിയൻ
ചോലക്കാടുകളിലും നിത്യഹരിത വനങ്ങളിലും കണ്ടുവരുന്ന ഒരു പക്ഷിയാണ് പാറ്റാപിടിയൻ. ഇവയുടെ ശരീരത്തിന്റെ ഏറിയ ഭാഗവും ഓറഞ്ചു നിറമാണ്. ആൺപക്ഷിയുടെ തലയും ചിറകുകളും കറുപ്പു നിറത്തിലും പെൺപക്ഷിയുടെ തല അല്പം നരച്ച ചാരനിറത്തിലുമാണ്. ഇരപിടിക്കാൻ പാകത്തിലുള്ള പരന്ന ചെറിയ കൊക്കാണിവയ്ക്ക്. ഇര കൊക്കിൽ നിന്ന് വഴുതിപ്പോകാതിരിക്കാൻ കൊക്കിൽ കുറ്റിരോമങ്ങളുമുണ്ട്. ഇലയും പുല്ലും മറ്റും ഉപയോഗിച്ച് ഉയരത്തിലാണ് ഇവ കൂടുണ്ടാക്കുന്നത്. പന്തുപോലെയാണ് കൂട്.
നീലഗിരി മരപ്രാവ്
പശ്ചിമഘട്ടത്തിൽ മാത്രം കാണപ്പെടുന്ന ഒരു അത്യപൂർവ്വമായ പക്ഷിയാണ് മരപ്രാവ്. അമ്പലപ്രാവിനേക്കാൾ വലിപ്പമുള്ള ഇവയുടെ ദേഹം അല്പം തടിച്ചുരുണ്ടതാണ്. തലയും കഴുത്തും ചാര കലർന്ന നീലനിറം, പുറം ചിറകുകൾ, വാൽ എന്നിവ ചുവപ്പ് കലർന്ന തവിട്ടുനിറം. സംഘമായിട്ടാണ് മരപ്രാവുകൾ സഞ്ചരിക്കുന്നത്. ധാന്യങ്ങളും കായ്കളുമാണ് പ്രധാന ആഹാരം. ആവാസവ്യവസ്ഥയുടെ തകർച്ച കാരണം വംശനാശത്തിന്റെ വക്കിലാണ് മരപ്രാവ്.
പ്രത്യേകതകൾ
നിലഗിരി മരപ്രാവിന് കടും ചാര നിറത്തിൽ ഉള്ള ശരീരവും ചുവപ്പ് രാശി കലർന്ന തവിട്ടു നിറമുള്ള ചിറകുകളും ഉള്ളതായി കാണപ്പെടുന്നു. ഇവയുടെ തലയുടെ പുറകു ഭാഗത്തായി കാണുന്ന കറുപ്പും വെളുപ്പും കലർന്ന തൂവലുകൾ മറ്റു പ്രാവുകളിൽ നിന്നും ഇവയെ തിരിച്ചറിയാൻ സഹായിക്കുന്നു. ആൺ പക്ഷിയുടെ തല ഇളം ചാര നിറവും പെണ് പക്ഷിയുടെ തല കടും ചാര നിറത്തിലും കാണപ്പെടുന്നു. കൊക്കിന്റെ താഴ്ഭാഗവും കാലുകളും ചുവപ്പ് നിറമാണ്.
ആവാസവ്യവസ്ഥ
ഈ പക്ഷിവർഗ്ഗം പ്രധാനമായും പശ്ചിമ ഘട്ടങ്ങളിലും നിലഗിരി കുന്നുകളിലും ആണ് കണ്ടു വരുന്നത്. ഉയരമുള്ള പ്രദേശങ്ങൾ ഇഷ്ടപ്പെടുന്ന ഇവയെ അപൂർവമായി താഴ്ന്ന പ്രദേശങ്ങളിൽ വെച്ചും കണ്ടിട്ടുണ്ട്.
നെടുവൻ
ഒഴുക്കുള്ളതും ശുദ്ധവുമായ വെള്ളമുള്ളയിടങ്ങളിൽ വളരുന്ന ഒരു ജലസസ്യമാണ് നെടുവൻ.. കേരളത്തിലും പല ഏഷ്യൻ രാജ്യങ്ങളിലും കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ജലസസ്യങ്ങൾ
ബുഡോ-സു-ങായ് പാടി ദേശീയോദ്യാനം
ബുഡോ-സു-ങായ് പാടി ദേശീയോദ്യാനം തായ്ലൻഡിലെ നാരതിവാട്ട് പ്രവിശ്യയിലെ ഒരു ദേശീയ ഉദ്യാനമാണ്. മലേഷ്യയിലെ ക്രാ ഇസ്ത്മസ് നിന്ന് ടെനസെരിം കുന്നുകളുടെ തെക്കുഭാഗത്തായി സ്ഥിതി ചെയ്യുന്ന ശങ്കാല ഖിരി മലനിരകളുടെ ഭാഗമാണ് ഇത്.
ചരിത്രം
ഈ പ്രദേശം ഗറില്ലകളുടെ ആവാസകേന്ദ്രമായിരുന്നു. ചുരുക്കം പേർ ഇവിടെ പ്രകൃതി ഭംഗി ആസ്വദിക്കാൻ വനാന്തർഭാഗത്തേയ്ക്ക് കടക്കാറുണ്ട്. എന്നാൽ 1974- ലെ സ്ഥിതി മെച്ചപ്പെട്ടപ്പോൾ, റോയൽ വനം വകുപ്പ് പച്ചോ വെള്ളച്ചാട്ടം പാർക്ക് സ്ഥാപിച്ചു. ഇത് ബുഡോ സു-ങായ് പാടി നാഷണൽ പാർക്ക് ആയി മാറി.
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
അഘോരപഥം
നിർഗുണാദ്വൈതവാദവുമായി സാദൃശ്യമുള്ള ഒരു മതമാണ് അഘോരപഥം. സരഭംഗം എന്നും അവധൂതമതം എന്നും ഇതിന് പേരുകളുണ്ട്. ഈ മതത്തിന്റെ ചിന്താപദ്ധതിയുടെ പ്രാരംഭരൂപം അഥർവവേദത്തിൽ കാണുന്നു. ശ്വേതാശ്വതരോപനിഷത്തിൽ ശിവനെ വർണിക്കുന്ന സൂക്തങ്ങളിൽ അഘോര പദം പ്രയോഗിച്ചിട്ടുണ്ട്. അരിസ്റ്റോട്ടൽ, പ്ലീനി, മാർക്കോപ്പോളോ തുടങ്ങിയ പാശ്ചാത്യ ചിന്തകന്മാരും അഘോരചിന്താപദ്ധതിയുമായി സാമ്യമുള്ള ചില സിദ്ധാന്തങ്ങളെപ്പറ്റി സൂചിപ്പിക്കുന്നു. പുരാതന ഇറാനിലും ഇതിനോടു ബന്ധപ്പെട്ട ഒരു ചിന്താപ്രസ്ഥാനം നിലവിലിരുന്നു. ശൈവമതത്തോടും ഗോരഖ് പന്ഥിനോടും അഘോരപഥസിദ്ധാന്തങ്ങൾക്ക് അടുപ്പമുണ്ട്. ആധുനികഭാരതത്തിൽ ഈ മതത്തിന് വളരെ കുറച്ച് അനുയായികളേ ഉള്ളൂ. രാജസ്ഥാനിലെ ബറോഡയിൽ അഘോരേശ്വരമഠത്തിൽ ഇതിന്റെ അനുയായികളായി കുറെ ആളുകൾ വസിച്ചുവരുന്നു.
അഘോരസിദ്ധാന്തങ്ങൾ ഉൾക്കൊള്ളുന്ന ഗ്രന്ഥങ്ങൾ ഭാരതത്തിന്റെ പല ഭാഗങ്ങളിൽനിന്നു ലഭിച്ചിട്ടുണ്ട്. അവയെല്ലാം ശേഖരിച്ച് ശരിയായ രീതിയിൽ വ്യാഖ്യാനിച്ച് പ്രസിദ്ധീകരിക്കാൻ ഇതുവരെ ശ്രമമുണ്ടായിട്ടില്ല.
അഘോരപഥത്തിന്റെ സിദ്ധാന്തങ്ങൾക്ക് നിർഗുണാദ്വൈതവാദവുമായി വളരെ സാമ്യമുണ്ട്. ഇതിന്റെ സാധനമാർഗ്ഗത്തിന് ഹഠയോഗത്തോടും ധ്യാനയോഗത്തോടും സാദൃശ്യം കാണുന്നു. ഇതിന്റെ അനുഷ്ഠാനങ്ങൾ വിവരിച്ചിരിക്കുന്നത് തന്ത്രസാഹിത്യ ഗ്രന്ഥങ്ങളിലാണ്.
ഗുരുവിനെ പരമശക്തിയായി കരുതി ആരാധിക്കുക ഈ മതാനുയായികളുടെ സവിശേഷതയാണ്. സമാധിയാകുന്ന സന്ന്യാസികളെ പൂജിക്കുന്ന സമ്പ്രദായം ഇതിൽ നിലവിലിരിക്കുന്നു. ഇതിന്റെ അനുയായികൾക്ക് മദ്യമാംസാദികൾ ഉപയോഗിക്കാനുള്ള സ്വാതന്ത്ര്യമുണ്ട്. ശ്മശാനഭൂമിയിൽ നിന്നുകൊണ്ട് കഠിനസാധനകൾ ഇവർ അനുഷ്ഠിക്കാറുണ്ട്.
അഘോരപഥാനുയായികളുടെ വേഷത്തിന് പ്രത്യേകം വ്യവസ്ഥയില്ല. ചിലർ മഞ്ഞനിറത്തിലുള്ള ധോത്തിയും ഉത്തരീയവും ധരിക്കുന്നു. തലയിൽ ജടാകൂടവും കഴുത്തിൽ രുദ്രാക്ഷമാലയും അരയിൽ ചിലങ്കകളുള്ള അരഞ്ഞാണവും കൈയിൽ ത്രിശൂലവുമായി അഘോരസന്ന്യാസിമാർ അലഞ്ഞു തിരിയുന്നു. ഇവരിൽ ചിലർ ഗൃഹസ്ഥന്മാരാണെങ്കിലും ഭൂരിപക്ഷംപേരും ബ്രഹ്മചര്യം അനുഷ്ഠിക്കുന്നവരാണ്. ഈ സന്ന്യാസിമാർ സംഘം സംഘമായി സഞ്ചരിച്ചു മതസിദ്ധാന്തങ്ങൾ പ്രചരിപ്പിച്ചുപോരുന്നു.
നോർത്ത് ഗോവ
ഗോവ സംസ്ഥാനത്തിലെ രണ്ട് ജില്ലകളിൽ ഒന്നാണ് നോർത്ത് ഗോവ(North Goa ) അല്ലെങ്കിൽ വടക്കൻ ഗോവ. 1736ച.കി.മീ യാണ് ഈ ജില്ലയുടെ ആകെ വിസ്തീർണം. നോർത്ത്ഗോവയുടെ വടക്ക് മഹാരാഷ്ട്രയിലെ സിന്ദുദുർഗ്, കൊൽഹാപുർ ജില്ലകളും കിഴക്ക് കർണാടകത്തിലെ ബെൽഗാം ജില്ലയും തെക്ക് സൗത്ത് ഗോവയും സ്ഥിതിചെയ്യുന്നു. നോർത്ത് ഗോവയുടെ പടിഞ്ഞാറുഭാഗത്ത് അറബിക്കടലാണ്.
ചരിത്ര പശ്ചാത്തലം
ഇന്നത്തെ നോർത്ത് ഗോവയിലെ ഭൂരിഭാഗം പ്രദേശങ്ങളും, (ഉദാ: പെർണേം, സത്തരീ, ബിച്ചോളിം) സാവന്തവാഡി രാജവംശത്തിന്റെ കീഴിലായിരുന്നു. പോണ്ഡ എന്ന പ്രദേശം മറാത്താരാജാക്കന്മാരും സാവന്തവാഡി രാജാക്കന്മാരും ഭരിച്ചിരുന്നു. 18ആം നൂറ്റാണ്ടിൽ പറങ്കികൾ ഈ പ്രദേശം കീഴടക്കി. 1961ൽ ഇന്ത്യൻ യൂണിയനിൽ ലയിക്കുന്നതുവരെ പോർച്ചുഗീസുകാരാണ് ഇവിടം ഭരിച്ചിരുന്നത്.
ഗോവയും ദാമൻ ദിയുവും അക്കാലത്ത് കേന്ദ്രഭരണ പ്രദേശങ്ങളായിരുന്നു. ഗോവ എന്ന ഒരൊറ്റ ജില്ലയും ദാമൻ ദിയും കൂടിച്ചേർന്ന് ഗോവ കേന്ദ്രഭരണപ്രദേശം എന്നാണ് അറിയപ്പെട്ടിരുന്നത്. 1987 മേയ് 30-ന് ഗോവയ്ക്ക് സംസ്ഥനപദവി ലഭിക്കുകയും ദാമൻ ദിയു ഒരു കേന്രഭരനപ്രദേശമായി തുടരുകയും ചെയ്തു. നോർത്ത് ഗോവ സൗത്ത് ഗോവാ എന്നിങ്ങനെ രണ്ട് ജില്ലകളായ് ഗോവൻ സംസ്ഥാനത്തെ വിഭജിക്കുകയും ചെയ്തു.
ഭൂമിശാസ്ത്രം
അക്ഷാംശം 15o 48’ 00” N നും 14o 53’ 54” Nനും രേഖാംശം  73o E നും 75o നും ഇടയിലാണ് നോർത്ത് ഗോവയുടെ സ്ഥാനം. ഏകദേശം കേരളത്തിന്റ്റേതിനു സമാനമായ ഭൂപ്രകൃതിയാണ് ഗോവയിലും കാണപ്പെടുന്നത്.
ഭരണം
നോർത്ത് ഗോവയുടെ ഭരണതലസ്ഥാനം പനാജി ജില്ലയാണ്. ഗോവ സംസ്ഥാനത്തിന്റെ തലസ്ഥാനവും പനാജിതന്നെ.
നോർത്ത് ഗോവയെ പനാജി, മാപുസ, ബിചോളിം, പോണ്ട എന്നിങ്ങനെ ഉപവിഭാഗങ്ങളായും വിഭജിച്ചിട്ടുണ്ട്. തിസ്വാഡി (പനാജി), ബർദേസ് (മാപുസ), പെർനേം, ബിചോളിം, സത്തരീ (വാൽപോയ്) പോണ്ട എന്നിങ്ങനെ 6 താലൂക്കുകളാണ് നോർത്ത് ഗോവയിലുള്ളത്.
ജനത
2011ലെ കാനേഷുമാരി പ്രകാരം 817,761ആണ് നോർത്ത് ഗോവയിലെ ജനസംഖ്യ. കൊമോറസ് രാജ്യത്തിലെ ആകെ ജനസംഖ്യയ്ക്ക് ഏകദേശം തുല്യമാണിത്. ജനസംഖ്യയുടെ കാര്യത്തിൽ ഇന്ത്യയിലെ ആകെ 640 ജില്ലകളിൽ 480-ആമതാണ് നോർത്ത് ഗോവയുടെ സ്ഥാനം. 471 PD/sqkmയാണ് നോർത്ത് ഗോവയിലെ ജനസാന്ദ്രത. 2001-2011 ദശകത്തിൽ ഇവിടുത്തെ ജനസംഖ്യാവർദ്ധനവ് 7.8% ആയിരുന്നു. 959 ആണ് നോർത്ത് ഗോവയിലെ ലിംഗാനുപാതം. മൊത്തം ജനങ്ങളിൽ 88.85% പേരും സാക്ഷരരാണ്.
നോർത്ത് ഗോവയിലെ ഭൂരിഭാഗം സ്വദേശിയരും കൊങ്കണിയാണ് സംസാരിക്കുന്നത്. മറാത്തിയും ഇവിടെ സംസാരിക്കാറുണ്ട്. ഭൂരിഭാഗം ജനങ്ങൾക്കും ഇംഗ്ലീഷും ഹിന്ദിയും മനസ്സിലാക്കാൻ സാധിക്കും.
പുറത്തേക്കുള്ള കണ്ണികൾ
വർഗ്ഗം:ഗോവയിലെ ജില്ലകൾ
നിണബലി
ഇന്ത്യയിലെ വടക്കൻ കേരളത്തിലെ കണ്ണൂർ കോഴിക്കോട് ജില്ലകളിൽ പ്രചാരത്തിലുള്ള ഒരു  അനുഷ്ഠാനകലാരൂപമാണ്‌ നിണബലി. മലയ ജനവിഭാഗം അവതരിപ്പിക്കുന്ന കലയാണ് ഇത്. ബാധ ഒഴിപ്പിക്കൽ ചടങ്ങുകളുടെ ഭാഗമായി വീടുകളിൽ അവതരിപ്പിക്കുന്ന ഈ കലാരൂപത്തിൽ ഭദ്രകാളിയും ദാരികൻ എന്ന അസുരനും തമ്മിലുള്ള യുദ്ധമാണ് അവതരിപ്പിക്കുന്നത്.
പ്രചാരം
വടക്കൻ കേരളത്തിൽ പ്രചാരത്തിലുള്ള ഈ നാടൻ കലാരൂപം പ്രധാനമായും കണ്ണൂർ ജില്ലയിലും കോഴിക്കോടട് ജില്ലയിലും ആണ് പ്രചാരത്തിലുള്ളത്. ബാധ ഒഴിപ്പിക്കൽ ചടങ്ങുകളുടെ ഭാഗമായി വീടുകളിൽ അവതരിപ്പിക്കുന്ന ഈ കലാരൂപത്തിൽ ദാരികാസുര വധം കഥയാണ് അരങ്ങേറുന്നത്. പ്രധാനമായും കേരളത്തിലെ മലയ ജനവിഭാഗം അവതരിപ്പിക്കുന്ന കലയാണ് ഇത്. പാണരും ഇത് അവരിപ്പിക്കാറുണ്ട്. കോഴിയെ അറുത്ത് അതിൻ്റെ രക്തം തർപ്പണം ചെയ്യുന്ന ചടങ്ങും ഇതിൻ്റെ ഭാഗമായി നടത്താറുണ്ട്.
ചടങ്ങ്
ശുദ്ധിവരുത്തിയ മുറ്റത്ത് നിണബലി നടത്താനായി പന്തലിട്ട്, തൂണിൽ പാലമരത്തിൻ്റെയും കാഞ്ഞിരമരത്തിൻ്റെയും കൊമ്പും കുലയുള്ള വാഴയും ചേർത്തു കെട്ടി അലങ്കരിക്കുന്നു.. വാഴയിലയിൽ അവൽ, മലർ, ശർക്കര, ഇളനീർ, തേൻ, മദ്യം, തേങ്ങ തുടങ്ങിയവ വയ്ക്കുന്നു. ഒരു പകൽ നീണ്ടു നിൽക്കുന്ന തുകലുഴിച്ചിൽ എന്ന ചടങ്ങുകൾക്ക് ശേഷം വൈകിട്ടാണ് നിണബലി ആരംഭിക്കുന്നത്. മലയസ്ത്രീകൾ ചെണ്ടയുടെയും അരിപ്പറയുടെയും ഇലത്താളത്തിന്റെയും പശ്ചാത്തലത്തിൽ പാടുന്ന പാട്ടാണ് തുകലുഴിച്ചിലിൻ്റെ പ്രധാന പ്രത്യേകത.
വൈകിട്ട് ആദ്യം ഗുരുപൂജയാണ് നടക്കുന്നത്. ഇതിൽ വേഷക്കാരും ചെണ്ടക്കാരും പാട്ടുകാരും അണിയറയ്ക്കഭിമുഖമായിനിന്ന് തൊഴുതു നമസ്കരിക്കുന്നു. തുടർന്ന് നിണബലി ഉണ്ടെന്ന് ചെണ്ടയും അരിപ്പറയും ഇലത്താളവും ഉൾപ്പടെയുള്ള വാദ്യങ്ങൾ കൊട്ടി വിളിച്ചയറിയിക്കും. ഈ സമയത്ത് ദാരികന്റെ വേഷം ചെയ്യുന്നയാളിൻ്റെ നിണം (മഞ്ഞളും കുങ്കുമവും ചേർത്തുണ്ടാക്കുന്ന ചോര നിറത്തിലുള്ള മിശ്രിതം) പുരട്ടിയ ശരീരത്തിൽ ചോളപ്പൊരി തേച്ചുപിടിപ്പിക്കാൻ തുടങ്ങുന്നു.
ദേവി അജിത്ത്
മലയാളത്തിലെ അറിയപ്പെടുന്ന ടെലിവിഷൻ അവതാരികയും, നർത്തകിയും അഭിനേത്രിയും ബിസിനസ്സുകാരിയുമാണ് ദേവി അജിത്ത്. ഇംഗ്ലീഷ്: Devi Ajith. സിനിമയിൽ എത്തുന്നതിനു മുന്നു പ്രമുഖ ടി.വി. പരിപാടികളുടെ അവതാരകയും വീഡീയോ ജോക്കിയുമായിരുന്നു ദേവി. പാട്ടുപെട്ടി എന്ന ഏഷ്യാനെറ്റ് പരമ്പരയുടെ അവതാരകയായിരുന്നു. രാഷ്ട്രീയ വൈരത്തിന് ഇരയായി കൊല്ലപ്പെട്ട ആർ.എം.പി. നേതാവ് ടി.പി. ചന്ദ്രശേഖരൻ ജീവിതം പ്രമേയമാക്കി നിർമിച്ച 'ടിപി 51' എന്ന സിനിമയിൽ ടി.പി.യുടെ ഭാര്യ കെ.കെ. രമയുടെ വേഷം ദേവിയാണ് ചെയ്തത്. ട്രിവാൻഡ്രം ലോഡ്ജ് എന്ന സിനിമയിലെ അഭിനയം പ്രത്യേക ശ്രദ്ധ പിടിച്ചുപറ്റി.
ജീവിതരേഖ
തിരുവനന്തപുരത്താണ് ജനിച്ചത്. നിർമ്മല ഭവൻ സ്കൂളിൽ നിന്നും സ്കൂൾ വിദ്യാഭ്യാസം നേടിയ ശേഷം കേരള ലോ അക്കാദമിയിൽ നിന്ന് അഭിഭാഷക ബിരുധം കരസ്ഥമാക്കി. മതാപിതാക്കൾ രണ്ടു പേരും അദ്ധ്യാപകരായിരുന്നു. ടി.വി. പരിപാടി അവതരിപ്പിക്കുന്നതീനിടയിൽ ശ്യാമപ്രസാദിന്റെ മണൽ നഗരം എന്ന പരമ്പരയിൽ അഭിനയിക്കാൻ സാധിച്ചു. സിനിമാ നിർമാതാവായിരുന്ന അജിത്താണ് ദേവിയുടെ ഭർത്താവ്. ജയറാം നായകനായ ദി കാർ എന്ന ചിത്രത്തിന്റെ നിർമ്മാണവുമായി ബന്ധപ്പെട്ട ചെന്നൈയിൽ നിന്നുള്ള യാത്രയ്ക്കിടെ അപകടം സംഭവിച്ച് അജിത്ത് നിര്യാതനായി. ഇവർക്ക് ഒരു മകളുണ്ട്, നന്ദന. അജിത്തിന്റെ മരണശേഷം കേണൽ എ.കെ. വാസുദേവൻ നായരുമായി രണ്ടാമത്തെ വിവാഹം നടന്നു. വാസുദേവന് ആദ്യഭാര്യയിൽ ദിവിജ എന്ന മകളുമുണ്ട്. ചെന്നൈയിലാണ് സ്ഥിരതാമസം.
അഭിനയിച്ച സിനിമകൾ
മലയാളം
തമിഴ്‌
നിണബലി
ചടങ്ങ്
കളരി ചുവടുകളെ അനുസ്മരിപ്പിക്കും വിധത്തിൽ ഓരോ ദിക്കിലേക്കും ചുവടുകൾ ചവുട്ടി മുദ്രകൾ കാണിച്ച് അട്ടഹസിച്ചുകൊണ്ട് മുദ്രകളിലൂടെ ദാരികൻ കാളിയെ പോരിനുവിളിക്കുന്നു. ഒരു മണിക്കൂർ കൊണ്ട് ദാരികന്റെ രംഗപ്രവേശം അവസാനിക്കുന്നു.
തുടർന്ന് കാളി രംഗത്തുവരുന്നു. വീക്കൻചെണ്ടമാത്രമാണ് ഈ സമയത്തുള്ള വാദ്യം. രംഗത്തുനിന്ന് തറവാടിനകത്തേക്ക് ഓടിക്കയറുന്ന കാളിയുടെ പിന്നാലെ പിണിയാളുടെ പരികർമിയും കയറുന്നു. തറവാടിനകത്ത് കുലദേവതയെ വന്ദിച്ച് ചുവടുകളും മുദ്രകളും കാണിച്ച് നിണബലി കളത്തിലേക്കു കാളി മടങ്ങിവരുന്നു. കാളി മാറുന്നതോടെ ദാരികൻ വീണ്ടും രംഗത്തുവരുന്നു.
പോരിനായി ദാരികൻ ആക്രോശിക്കുമ്പോൾ, കാളി സദസ്സിൽ നിന്ന് വാളുമായി കുതിക്കുന്നു. കാളിയെ കണ്ട് അസുരൻ ആദ്യം ധൈര്യത്തോടെ ചുവടുവെക്കുന്നു. തുടർന്ന് കാളിയും ദാരികനും യുദ്ധം തുടങ്ങുകയും കുറച്ച് സമയത്തിന് ശേഷം ഭയത്തോടെ ദാരികൻ വാഴത്തണ്ടുകൊണ്ട് നിർമ്മിച്ച ഒരു ചെറിയ സ്ഥലത്ത് ഒളിക്കുകയും ചെയ്യുന്നു. എല്ലാ ദിശകളിലും അസുരനെ തിരയുന്ന കാളി ഒടുവിൽ ദാരികനെ കണ്ടെത്തി വീണ്ടും യുദ്ധം ആരംഭിക്കുന്നു. പേടിച്ചരണ്ട ദാരികൻ പുറത്തേക്ക് ഓടുന്നു, പിന്നാലെ കാളിയും. 'പാഞ്ഞുപിടുത്തം' എന്നറിയപ്പെടുന്ന ഈ ചടങ്ങിനെ തുടർന്ന് കാളി പ്രതീകാത്മകമായി ദാരികനെ കൊന്ന് ചോര കുടിക്കുന്നു.
പൊതുവേ നിണബലി ചടങ്ങുകൾ ഇവിടം കൊണ്ടവസാനിക്കുകയാണ്, എന്നാൽ മുൻകാലങ്ങളിൽ 'കുഴിബലി' എന്നറിയപ്പെടുന്ന, മണ്ണിൽക്കിടക്കുന്ന ദാരികശരീരത്തിൽ കോടിപുതപ്പിക്കുന്ന ചടങ്ങും തുടർന്ന് ദാരികൻ പുനർജനിക്കുന്ന ചടങ്ങും നിലനിന്നിരുന്നു.
വേഷം
ദാരികൻ്റെ ശരീരം മുഴുവൻ നിണം തേച്ചുപിടിപ്പിച്ച് ചോളപ്പൊരി വാരിവിതറുന്നു. തലയ്ക്കു പിറകിലൂടെ മുൻഭാഗത്ത് കുടുമപോലെ കെട്ടിവയ്ക്കുന്ന മൂന്നുമീറ്റർ നീളമുള്ള പരുത്തിത്തുണിയിലും നിണംതേച്ച് ചോളം പിടിപ്പിക്കുന്നു. ചോളപ്പൊരി വസൂരിബാധയെ സൂചിപ്പിക്കുന്നു. ദാരികന് വായിൽ കൃത്രിമദംഷ്ട്രകൾ കൂടിയുണ്ട്.
അവലംബം
വർഗ്ഗം:കേരളത്തിലെ നൃത്തങ്ങൾ വർഗ്ഗം:ഹൈന്ദവാചാരങ്ങൾ
അനബീന
അനബീനയിൽ പഠിച്ച പ്രിമിറ്റീവ് വിഷൻ പിഗ്മെന്റുകൾ
പ്രിമിറ്റീവ് വിഷനെക്കുറിച്ച് പഠിക്കാൻ അനബീനയെ ഒരു മാതൃകാ ജീവിയായി ഉപയോഗിക്കുന്നു. പ്രകാശം റെറ്റിനയിലെ തന്മാത്രകളുടെ ആകൃതി മാറ്റുകയും അതുവഴി കശേരുക്കളിൽ കാഴ്ചയ്ക്ക് കാരണമാകുന്ന കോശപ്രവർത്തനങ്ങളേയും സിഗ്നലുകളെയും കുറിച്ച് അനബീനയിൽ പഠിക്കുന്നു. അനബീന സെൻസറി റോഡോപ്സിൻ എന്ന പ്രത്യേകമായ, പ്രകാശത്തെ തിരിച്ചറിയുന്ന, കോശസ്തരത്തിൽക്കാണപ്പെടുന്ന മാംസ്യമാണ് ഈ ഗവേഷണത്തിന്റെ കേന്ദ്രബിന്ദു.
പുറംകണ്ണികൾ
Guiry, M.D.; Guiry, G.M. (2008). "Anabaena". AlgaeBase. World-wide electronic publication, National University of Ireland, Galway.iry, M.D.; Guiry, G.M. (2008). "Anabaena". AlgaeBase. World-wide electronic publication, National University of Ireland, Galway.
തരവത്ത് അമ്മിണി അമ്മ
തരവത്ത് അമ്മിണി അമ്മ തരവത്ത് അമ്മാളുഅമ്മയുടെയും വടക്കുന്തറ ഉണ്ണിക്കൃഷ്ണവാരിയരുടെയും മകളായി 1895 ൽ പാലക്കാട് ജില്ലയിലെ വടക്കുന്തറയിൽ ജനിച്ചു. ബി. എ., ബി. എൽ. ബിരുദങ്ങൾ നേടി.
കൃതികൾ
1979 സെപ്റ്റംബർ 16 ന് അന്തരിച്ചു.
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:മലയാളത്തിലെ സ്ത്രീ എഴുത്തുകാർ
വേങ്ങപ്പള്ളി
ജനസംഖ്യ
2011-ലെ സെൻസസ് പ്രകാരം 11,692 ആണ് ഇവിടത്തെ ജനസംഖ്യ. ഇതിൽ 5,705 ആണുങ്ങളും 5,987 പെണ്ണുങ്ങളും ആണ്. ഇവിടത്തെ സാക്ഷരത 87.91% ആണ്. 30 ശതമാനത്തോളം പട്ടികജാതി, പട്ടികവർഗ്ഗ വിഭാഗങ്ങൾ ഇവിടെ ജീവിക്കുന്നു. ഇതിൽ 25 ശതമാനത്തിലധികം പട്ടികവർഗ്ഗ വിഭാഗക്കാർ ആണ്.
എത്തിച്ചേരുവാനുള്ള വഴി
വേങ്ങപ്പള്ളിയുടെ സമീപ പ്രദേശങ്ങളായ കൽപറ്റയിൽ നിന്നും 5കിലോമീറ്റർ ദൂരത്തിലും മുണ്ടേരിയിൽ നിന്നും 4 കിലോമീറ്റർ ദൂരത്തിലും പുലിയർമലയിൽ നിന്നും 7 കിലോമീറ്റർ ദൂരത്തിലും പൊഴുതനയിൽ നിന്നും 4 കിലോമീറ്റർ ദൂരത്തിലും കൈനാട്ടിയിൽ നിന്നും 7 കിലോമീറ്റർ ദൂരത്തിലും ആയി ഈ ഗ്രാമം സ്ഥിതി ചെയ്യുന്നു.
പ്രധാന മുസ്ലിം ആരാധനാലയങ്ങൾ
=== പ്രധാന ക്രിസ്ത്യൻ ആരാധനാലയങ്ങൾ === കൃസ്ത്യൻ ചർച്ച് പുഴമുടി
സെന്റ് ആന്റണിസ് ചർച്ച് മാടക്കുന്ന്
പുറത്തുനിന്നുള്ള കണ്ണികൾ
വർഗ്ഗം:വയനാട് ജില്ലയിലെ ഗ്രാമങ്ങൾ വർഗ്ഗം:കേരളത്തിലെ മലമ്പ്രദേശങ്ങൾ
മാത്യു കളരിക്കൽ
ഇന്ത്യയിലെ ആൻജിയോപ്ലാസ്റ്റിയുടെ പിതാവ് എന്നറിയപ്പെടുന്ന ഒരു ഇന്ത്യൻ കാർഡിയോളജിസ്റ്റാണ് മാത്യു സാമുവൽ കളരിക്കൽ. കൊറോണറി ആൻജിയോപ്ലാസ്റ്റി, കരോട്ടിഡ് സ്റ്റെന്റിംഗ്, കൊറോണറി സ്റ്റെന്റിംഗ്, റോട്ടാബ്ലേറ്റർ അത്രക്ടമി എന്നിവയിൽ അദ്ദേഹം പ്രാവീണ്യം നേടി.
ആദ്യകാലങ്ങളിൽ
1948 ജനുവരി 6 ന് കോട്ടയത്താണ് മാത്യു കളരിക്കൽ ജനിച്ചത്. അലുവയിലെ യൂണിയൻ ക്രിസ്ത്യൻ കോളേജിൽ പന്ത്രണ്ടാം ക്ലാസ് വരെ പഠിച്ചു. തുടർന്ന് 1974 ൽ കോട്ടയം സർക്കാർ മെഡിക്കൽ കോളേജിൽ നിന്നും എംബിബിഎസ് ബിരുദവും 1978 ൽ ചെന്നൈയിലെ സ്റ്റാൻലി മെഡിക്കൽ കോളേജിൽ നിന്ന് എംഡിയും 1981 ൽ ചെന്നൈയിലെ മദ്രാസ് മെഡിക്കൽ കോളേജിൽ നിന്നും ഡിഎം നേടി.
കരിയർ
ഇന്ത്യയിൽ ഔദ്യോഗിക ജീവിതം ആരംഭിച്ച ശേഷം മാത്യു ജക്കാർത്തയിലെ മെഡിസ്ട്രാ ഹോസ്പിറ്റലിലേക്കും പിന്നീട് ഒമാനിലേക്കും പോയി അവിടെ മസ്കറ്റിലെ റോയൽ ഹോസ്പിറ്റലിൽ കാർഡിയോളജിസ്റ്റായി ജോലി ചെയ്തു. യുണൈറ്റഡ് സ്റ്റേറ്റ്സിലെ, കൊറോണറി ആഞ്ചിയോപ്ലാസ്റ്റിയുടെ പിതാവ് എന്നറിയപ്പെടുന്ന ആൻഡ്രിയാസ് ഗ്രുഎംത്ജിഗിന്റെ കീഴിൽ പരിശീലനം നേടി 1985 -ൽ അദ്ദേഹം ഇന്ത്യയിൽ തിരിച്ചെത്തിയശേഷം അദ്ദേഹം അപ്പോളോ ഹോസ്പിറ്റൽ ചെന്നൈയിൽ ചേർന്നു.
വഹിച്ച സ്ഥാനങ്ങൾ
മാത്യു കളരിക്കൽ ഇപ്പോൾ ചെന്നൈയിലെ അപ്പോളോ ഹോസ്പിറ്റലുകളിലെ ഇന്റർവെൻഷണൽ കാർഡിയോളജി ആൻഡ് കാർഡിയാക് കത്തീറ്ററൈസേഷൻ ലബോറട്ടറീസ് ഡയറക്ടറാണ്. ഇന്ത്യയുടെ വിവിധ ഭാഗങ്ങളിലുള്ള ആശുപത്രികളിലെ വിസിറ്റിംഗ് ഇന്റർവെൻഷണൽ കാർഡിയോളജിസ്റ്റ് കൂടിയാണ് അദ്ദേഹം. നാഷണൽ ആൻജിയോപ്ലാസ്റ്റി രജിസ്ട്രി ഓഫ് ഇന്ത്യയുടെ സ്ഥാപക-കൺവീനറാണ് അദ്ദേഹം. രാജ്യത്തെ ഇന്റർവെൻഷണൽ കാർഡിയോളജിസ്റ്റുകൾക്ക് പരസ്പരം പഠിക്കാനും നടപടിക്രമങ്ങളുടെ നിലവാരം സുതാര്യമാക്കാനും അന്താരാഷ്ട്ര നിലവാരം പുലർത്താനുമുള്ള ഒരു ഫോറമാണിത്. 1995 മുതൽ 1997 വരെ ഏഷ്യൻ-പസഫിക് സൊസൈറ്റി ഓഫ് ഇന്റർവെൻഷണൽ കാർഡിയോളജി പ്രസിഡന്റും 1995 മുതൽ 1999 വരെ ഏഷ്യൻ-പസഫിക് സൊസൈറ്റി ഓഫ് കാർഡിയോളജി ഇന്റർവെൻഷണൽ കാർഡിയോളജി ചെയർമാനുമായിരുന്നു കളരിക്കൽ.
ഗൗഡസാരസ്വത ബ്രാഹ്മണർ
കൊങ്കണി ഭാഷ പ്രധാനമായി സംസാരിക്കുന്ന ഒരു ഹിന്ദു ബ്രാഹ്മണ സമൂഹമാണ് ഗൗഡസാരസ്വത ബ്രാഹ്മണർ (Goud Saraswat Brahmin) അല്ലെങ്കിൽ GSB.
കൂടുതൽ വായനയ്ക്ക്
വർഗ്ഗം:കൊങ്കണി വർഗ്ഗം:ഗൗഡസാരസ്വത ബ്രാഹ്മണർ
കന്നലി
വരണ്ട ഇലപൊഴിയും കാടുകളിൽ വളരുന്ന ഒരു ചെറിയ മരമാണ് കന്നലി. . തടി എറ്റുക്കാനായി അമിതമായി മുറിക്കുന്നതിനാൽ ഇപ്പോൾ മരം വെട്ടുന്നത് നിയന്ത്രണവിധേയമാണ്. ചർമ്മരോഗങ്ങൾക്ക് മരുന്നായി ഉപയോഗിക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
മാ യുഅൻ ചാങ്
ചൈനയിൽ ജീവിച്ചിരുന്ന പ്രസിദ്ധനായ ഒരു സൂഫി ഗുരുവും, വിപ്ലവകാരിയുമാണ് മാ യുഅൻ ചാങ് (ചൈനീസ് : 馬元章). നക്ഷബന്ദിയ്യ ജഹ്‌റിയ്യ സൂഫികളിൽ പ്രധാനിയാണിദ്ദേഹം.
ചൈനയിലെ യുനാൻ പ്രവിശ്യയിലാണ് "മാ യുഅൻ ചാങ്" ജനിച്ചത്. പിതാവ് "മാ ഷിലിൻ" പ്രസിദ്ധ സൂഫി ഗുരു മാ ഹൊയ്‌ലോങിന്റെ അനുചരരിൽ പെട്ട ആളാണ്. ചിങ് രാജ വംശത്തിനെതിരെ ജഹ്‌രിയ്യ സൂഫികൾ നടത്തിയ വിപ്ലവത്തിലെ പ്രധാന കണ്ണിയായിരുന്നു ഇദ്ദേഹം.
ഈയൊരു പാശ്ചാത്തലം ചെറുപ്പ കാലം തൊട്ടേ സൂഫിസത്തിൽ പഠനം നടത്താൻ "മാ യുഅൻ ചാങ്ങിനെ" പ്രേരിതമാക്കി. നക്ഷബന്ദിയ്യ ജഹ്‌റിയ്യ സൂഫികളിലെ പ്രധാനിയായി ഇദ്ദേഹം മാറി. ബായ് ലാങ്‌ വിപ്ലവത്തിന് നേതൃത്വം നൽകിയ സൂഫി ഗുരുക്കന്മാരിൽ പ്രമുഖനാണ് "മാ യുഅൻ".
1920 ലെ ഹൈ യുഎൻ ഭൂകമ്പത്തിൽ തകർന്ന പള്ളിക്കടിയിൽ പെട്ടായിരുന്നു ഇദ്ദേഹത്തിൻറെ മരണം. മരണമടഞ്ഞവരിൽ ഇദ്ദേഹത്തിൻറെ മകനുമുൾപ്പെടുന്നു.
അവലംബം
വർഗ്ഗം:ചൈനീസ് സൂഫികൾ വർഗ്ഗം:സൂഫി പോരാളികൾ
മേരി കുഷ്മാൻ
മേരി കുഷ്മാൻ ഒരു അമേരിക്കൻ വാസ്കുലർ ഹെമറ്റോളജിസ്റ്റാണ്. അവർ വെർമോണ്ട് സർവകലാശാലയിലെ റോബർട്ട് ലാർണർ കോളേജ് ഓഫ് മെഡിസിനിൽ മെഡിസിൻ ആൻഡ് പാത്തോളജിയുടെ മുഴുവൻ സമയ പ്രൊഫസറാണ്.
ആദ്യകാലജീവിതം
ബാല്യകാലത്ത് പടിഞ്ഞാറൻ മസാച്യുസെറ്റ്‌സിൽ വളർന്ന കുഷ്മാനെ, അവിടെ അവരുടെ മാതാവ് "എളുപ്പവും കൂടുതൽ പരമ്പരാഗതവുമായ, എന്നാൽ അത്ര കഠിനാധ്വാനം ചെയ്യേണ്ടതില്ലാത്തതുമായ,"  ഒരു ജീവിതം നയിക്കാൻ പ്രോത്സാഹിപ്പിച്ചിരുന്നു. എന്നിരുന്നാലും, അവൾ "വളരെ പുരോഗമനപരം" എന്ന് വിശേഷിപ്പിച്ച വെർമോണ്ട് സർവകലാശാലയിൽ പഠനത്തിന് ചേർന്നുകൊണ്ട് മെഡിക്കൽ ബിരുദം നേടി. വെർമോണ്ട് സർവ്വകലാശാലയ്ക്ക് കീഴിലുള്ള  റോബർട്ട് ലാർണർ കോളേജ് ഓഫ് മെഡിസിനിൽ വൈദ്യശാസ്ത്ര  ബിരുദത്തിന് ചേരുന്നതിന് മുമ്പായിത്തന്നെ 1985-ൽ വെർമോണ്ട് സർവകലാശാലയിൽ നിന്ന് ബയോളജിയിൽ സയൻസ് ബിരുദം നേടിയിരുന്നു. തന്റെ എം.ഡി. നേടിയ ശേഷം, കുഷ്മാൻ വെർമോണ്ട് യൂണിവേഴ്സിറ്റിയിലും ഫ്ലെച്ചർ അലൻ ഹെൽത്ത് കെയറിലുമായി ഹീമറ്റോളജിയിൽ ഗവേഷണ ഫെലോഷിപ്പ് നേടി. ഫെലോഷിപ്പിനിടെ, സ്തനാർബുദത്തെക്കുറിച്ച് പഠിക്കാനാണ് അവൾ ഉദ്ദേശിച്ചിരുന്നുവെങ്കിലും താമസിയാതെ ഹെമറ്റോളജി കൺസൾട്ട് സേവനത്തിൽ താൽപ്പര്യം പ്രകടിപ്പിച്ചു. ഒടുവിൽ 1989-ൽ മെഡിക്കൽ ബിരുദം നേടിയശേഷം അവർ ഹാർവാർഡ് T.H- ചാൻ സ്കൂൾ ഓഫ് പബ്ലിക് ഹെൽത്തിൽ നിന്ന് എപ്പിഡെമിയോളജിയിൽ മാസ്റ്റർ ഓഫ് സയൻസ് ബിരുദം നേടുകയും ചെയ്തു.
ഔദ്യോഗിക ജീവിതം
ഫെലോഷിപ്പ് പൂർത്തിയാക്കിയ ശേഷം, കുഷ്മാൻ 1996-ൽ യൂണിവേഴ്സിറ്റി ഓഫ് വെർമോണ്ട് കോളേജ് ഓഫ് മെഡിസിനിലെ (UVM) ഫാക്കൽറ്റിയിൽ ചേർന്നു. കലാലയത്തിലെ അവരുടെ  ആദ്യ വർഷത്തിൽ, അമേരിക്കൻ ഹാർട്ട് അസോസിയേഷന്റെ (AHA) മുൻ ന്യൂ ഹാംഷെയർ/വെർമോണ്ട് അഫിലിയേറ്റിൽ നിന്നും ഗ്രാന്റ് ലഭിച്ചിരുന്നു. 2004 മുതൽ, ആർക്കൈവ്സ് ഓഫ് ഇന്റേണൽ മെഡിസിൻ എന്ന ജേണലിന്റെ എഡിറ്റോറിയൽ ബോർഡിൽ അംഗമായിരുന്ന കുഷ്മാൻ, പിന്നീട് 2007-ൽ ജേണൽ ഓഫ് ത്രോംബോസിസ് ആൻഡ് ഹീമോസ്റ്റാസിസ് (JTH) ന്റെ അസോസിയേറ്റ് എഡിറ്റർ പദവിയിലേക്ക് സ്ഥാനക്കയറ്റം നേടി. രണ്ട് സ്ത്രീകളുടെ  ഹെൽത്ത് ഇനിഷ്യേറ്റീവ് ട്രയലുകളിൽ നിന്നുള്ള പ്രാഥമിക ഡാറ്റയെ അടിസ്ഥാനമാക്കി, ആർത്തവവിരാമത്തിനു ശേഷം ഹോർമോൺ തെറാപ്പി ഉപയോഗിക്കുന്നത് വെനസ് ത്രോംബോബോളിസത്തിന്റെ (വിടിഇ) സാധ്യത കൂടുതലാക്കുന്നുവെന്ന് കുഷ്മാൻ തെളിവുകൾ സഹിതം പ്രസിദ്ധീകരിച്ചു. രക്തം കട്ടപിടിക്കുന്നതിലും സ്ട്രോക്ക് അപകടസാധ്യതകളിലും വംശീയവും ഭൂമിശാസ്ത്രപരവുമായ വ്യത്യാസങ്ങളുണ്ടെന്ന അഭിപ്രായങ്ങളെ നിരാകരിക്കുന്നതിലും അവർ ശ്രദ്ധ കേന്ദ്രീകരിച്ചു. അന്നൽസ് ഓഫ് ന്യൂറോളജിയിൽ പ്രസിദ്ധീകരിച്ച ഒരു സഹ-രചനയിലെ വിശകലനത്തിൽ, വർദ്ധിച്ച സ്ട്രോക്കിനാലുള്ള മരണനിരക്കിനെ പരമ്പരാഗത അപകട ഘടകങ്ങളുമായി നേരിട്ടോ പൂർണ്ണമായോ ബന്ധിപ്പിക്കാനാവില്ലെന്നും ദാരിദ്ര്യം, ആരോഗ്യ സേവനങ്ങളുടെ സമയോചിതമായ ഉപയോഗം തുടങ്ങിയ ബാഹ്യ സമ്മർദ്ദങ്ങൾക്കൂടി ഇതിൽ പരിഗണിക്കേണ്ടതുണ്ടെന്നും അവർ നിഗമനം ചെയ്തു. അവളുടെ ഗവേഷണത്തിന്റെ ഫലമായി, ഫ്ലെച്ചർ അലനിലെ വെർമോണ്ട് മെഡിക്കൽ ഗ്രൂപ്പിലെ ത്രോംബോസിസ് ആൻഡ് ഹെമോസ്റ്റാസിസ് പ്രോഗ്രാമിന്റെ ഡയറക്ടറായി അവർ നിയമിതയായി. ഈ സമയത്ത് ആഴത്തിലുള്ള സിരാ ത്രോംബോസിസിനെക്കുറിച്ചുള്ള അവബോധത്തിനായി അവർ വാദിക്കുകയും 2009-ലെ മികച്ച അക്കാദമിക് അച്ചീവ്മെന്റ് അവാർഡ് നേടുകയും ചെയ്തു.
2009-10 അധ്യയന വർഷത്തിനു ശേഷം, കുഷ്മാൻ ആർക്കൈവ്സ് ഓഫ് ഇന്റേണൽ മെഡിസിൻ വിട്ട് സർക്കുലേഷൻ എന്ന ജേണലിന്റെ സീനിയർ ഗസ്റ്റ് എഡിറ്ററായി നിയമിക്കപ്പെട്ടു. 2013-ൽ, UVM അവരെ ഹൃദയ സംബന്ധമായ അസുഖങ്ങളുടെ ഒരു പ്രമുഖ വിദഗ്ധയായി" അംഗീകരിക്കുകയും സീനിയർ റിസർച്ചർ ഓഫ് ദ ഇയർ അവാർഡ് നൽകുകയും ചെയ്തു. അമേരിക്കൻ ഹാർട്ട് അസോസിയേഷൻ നാഷണൽ ബോർഡ് ഓഫ് ഡയറക്‌ടേഴ്സിലേക്കും നിയമിതയായ അവർ‌, ജീവിതശൈലിയിൽ ചെറിയ മാറ്റങ്ങൾ വരുത്തുന്നത് സ്ട്രോക്ക് ഉണ്ടാകാനുള്ള ആളുകളുടെ മൊത്തത്തിലുള്ള അപകടസാധ്യത കുറയ്ക്കുമെന്ന് കണ്ടെത്തിയ ഒരു പുതിയ പഠനവും പ്രസിദ്ധീകരിച്ചു. അടുത്ത വർഷം, കുഷ്മാൻ പോസ്റ്റ്ഡോക്ടറൽ സഹപ്രവർത്തകൻ ക്രിസ്റ്റിൻ അലക്സാണ്ടറുമായി സഹകരിച്ച് എബി രക്തഗ്രൂപ്പും മെമ്മറി നഷ്ടവും തമ്മിലുള്ള ബന്ധത്തെക്കുറിച്ച് പഠിക്കാൻ തുടങ്ങി. ന്യൂറോളജി ജേണലിൽ പ്രസിദ്ധീകരിച്ച ഒരു പഠനത്തിൽ, മറ്റ് രക്തഗ്രൂപ്പുകളുള്ളവരെ അപേക്ഷിച്ച് എബി രക്ത ഗ്രൂപ്പിലെ ആളുകൾക്ക് മതിഭ്രമം  പോലുള്ള ചിന്തകൾക്കും മെമ്മറി പ്രശ്നങ്ങൾക്കും സാധ്യത കൂടുതലാണെന്ന് അവർ കണ്ടെത്തി. അതേ വർഷം, മെഡിക്കൽ വിദ്യാർത്ഥിനിയായ സാറാ ഗില്ലറ്റുമായി ചേർന്ന് നടത്തിയ ഒരു പഠനത്തിൽ ഹൃദയ സംബന്ധമായ അപകട ഘടകങ്ങളും വൈജ്ഞാനിക വൈകല്യവും തമ്മിലുള്ള ബന്ധം കണ്ടെത്തി. 2015-ൽ, സി.ഇ.ഒ. ജോ ഗോൾഡിംഗിന്റെ ഒരു പ്രസൻറേഷനിൽ  പങ്കെടുക്കവേ, കുഷ്മാൻ അസുഖം അനുഭവപ്പെട്ട അദ്ദേഹത്തെ  പരിശോധിക്കുകയും കാലിൽ പ്രാരംഭാവസ്ഥയിലുള്ള ലിംഫോമ കണ്ടെത്തുകയും ചെയ്തു. തന്റെ ജീവൻ രക്ഷിച്ചതിനുള്ള നന്ദി സൂചകമായി, കുഷ്മാന്റെ നേതൃത്വത്തിലുള്ള ഗവേഷണ പദ്ധതിക്കായി ഗോൾഡിംഗ് $25,000 UVM-ന് നൽകി.
പ്രേയർ ഹാൻഡ്സ് (ഡ്യൂറർ)
ഒരു അപ്പോസ്തലന്റെ കൈകകളുടെ രേഖാചിത്രമാണ് ഡ്രോയിംഗ്. ഫ്രാങ്ക്ഫർട്ടിൽ 1729-ൽ തീപ്പിടുത്തത്തിൽ നശിച്ച ഹെല്ലർ അൾത്താർപീസ് എന്ന പേരിൽ ചിത്രീകരിച്ചിരുന്ന മടക്കുപലകയുടെ മധ്യപാനലിൽ അദ്ദേഹത്തിന്റെ ചിത്രം പൂർത്തീകരിക്കാൻ ആസൂത്രണം ചെയ്തിരുന്നു. സ്കെച്ച് ചെയ്ത കൈകൾ മധ്യപാനലിന്റെ വലതുവശത്തുള്ള മടക്കുപലകയിൽ ചിത്രീകരിച്ചിരിക്കുന്നു. വിശദാംശങ്ങൾ വളരെ സാമ്യമുള്ളതായി കാണപ്പെടുന്നുണ്ടെങ്കിലും മടക്കുപലകയിൽ അതിന്റെ വലിപ്പം ചെറുതാണ്.
ഡ്രോയിംഗിൽ ഒരിക്കൽ അപ്പോസ്തലന്റെ തലയുടെ ഒരു രേഖാചിത്രവും ഉണ്ടായിരുന്നു. എന്നാൽ തലയുടെ ചിത്രമുള്ള ഷീറ്റ് അതിൽ നിന്ന് വേർതിരിച്ചിരിക്കുന്നു. മൊത്തത്തിൽ, ബലിപീഠത്തിനായി ഡ്യൂറർ 18 സ്കെച്ചുകൾ ഉണ്ടാക്കി. കലാസൃഷ്ടിയുടെ ആദ്യത്തെ പൊതു അംഗീകാരം 1871-ൽ വിയന്നയിൽ പ്രദർശിപ്പിച്ചപ്പോളായിരുന്നു. ഈ ചിത്രം ഡ്യൂററുടെ സ്വന്തം കൈകളെ ചിത്രീകരിക്കുന്നതായും കരുതുന്നു.
അവലംബം
വർഗ്ഗം:ആൽ‌ബ്രെക്റ്റ് ഡ്യുറർ വരച്ച ചിത്രങ്ങൾ
ഇന്ത്യയിലെ മ്യൂസിയങ്ങളുടെ പട്ടിക
ഇന്ത്യയിലേയും കേന്ദ്രഭരണപ്രദേശത്തെയും പ്രധാനപ്പെട്ട മ്യൂസിയങ്ങളുടെ പട്ടികയാണിത്. 1814ൽ സ്ഥാപിതമായ കൽക്കട്ടയിലെ ഇന്ത്യൻ മ്യൂസിയമാണ് ഏറ്റവും വലുതും പഴക്കം ചെന്നതുമായ മ്യൂസിയം. അവിടെ 102,646 പ്രദർശനവസ്തുക്കളുണ്ട്(മാർച്ച് 31, 2004ലെ കണക്കുപ്രകാരം). 1949ൽ സ്ഥാപിതമായ, ന്യൂ ഡൽഹിയിലെ നാഷനൽ മ്യൂസിയവും വലിയ മ്യൂസിയങ്ങളിൽ ഒന്നാണ്. അവിടെ 2,00000ൽ അധികം പ്രദർശനവസ്തുക്കളുണ്ട്.
അരുണാചൽ പ്രദേശ
ജവഹർലാൽ നെഹ്‌റു മ്യൂസിയം, ഇറ്റാനഗർ
കർണ്ണാടക
കർണ്ണാടകയിലെ മ്യൂസിയങ്ങളുടെ പട്ടിക
മദ്ധ്യപ്രദേശ്
മദ്ധ്യപ്രദേശിലെ മ്യൂസിയങ്ങളുടെ പട്ടിക
രാജസ്ഥാൻ
രാജസ്ഥാനിലെ മ്യൂസിയങ്ങളുടേയും ആർട്ട് ഗ്യാലറികളുടേയും പട്ടിക